title: Σύσταση του Συμβουλίου, της 9ης Ιουλίου 2013 , σχετικά με το εθνικό πρόγραμμα μεταρρυθμίσεων της Αυστρίας για το 2013 και τη διατύπωση γνώμης του Συμβουλίου σχετικά με το πρόγραμμα σταθερότητας της Αυστρίας για την περίοδο 2012-2017

text:
               30.7.2013

               EL

               Επίσημη Εφημερίδα της Ευρωπαϊκής Ένωσης

               C 217/1

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 9ης Ιουλίου 2013
   σχετικά με το εθνικό πρόγραμμα μεταρρυθμίσεων της Αυστρίας για το 2013 και τη διατύπωση γνώμης του Συμβουλίου σχετικά με το πρόγραμμα σταθερότητας της Αυστρίας για την περίοδο 2012-2017
   2013/C 217/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την απασχόληση και την ανάπτυξη, η οποία, βασιζόμενη σε καλύτερο συντονισμό των οικονομικών πολιτικών, θα εστιάζεται σε νευραλγικούς τομείς στους οποίους απαιτείται δράση ώστε να ενισχυθεί το δυναμικό βιώσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2) οι οποίες από κοινού αποτελούν τις «ολοκληρωμένες κατευθυντήριες γραμμές». Ζητήθηκε από τα κράτη μέλη να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών ή κυβερνήσεων των κρατών μελών έλαβαν απόφαση για ένα «Σύμφωνο για την ανάπτυξη και την απασχόληση», το οποίο παρέχει συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Αποφάσισαν την ανάληψη δράσης σε επίπεδο κρατών μελών, εκφράζοντας ιδίως την πλήρη δέσμευσή τους για την επίτευξη των στόχων της στρατηγικής «Ευρώπη 2020» και την εφαρμογή των ειδικών ανά χώρα συστάσεων.

               (4)

               Στις 10 Ιουλίου 2012 το Συμβούλιο εξέδωσε σύσταση (3) για το εθνικό πρόγραμμα μεταρρυθμίσεων της Αυστρίας για το 2012 και διατύπωσε τη γνώμη του για το επικαιροποιημένο πρόγραμμα σταθερότητας της Αυστρίας για την περίοδο 2011-2016.

               (5)

               Στις 28 Νοεμβρίου 2012 η Επιτροπή ενέκρινε την ετήσια επισκόπηση της ανάπτυξης, σηματοδοτώντας την έναρξη του Ευρωπαϊκού Εξαμήνου του 2013 για τον συντονισμό της οικονομικής πολιτικής. Επίσης στις 28 Νοεμβρίου 2012, η Επιτροπή, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την Έκθεση του Μηχανισμού Επαγρύπνησης, στην οποία η Αυστρία δεν αναφέρεται ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 7 Φεβρουαρίου 2013, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2013 και ψήφισμα σχετικά με τη συμβολή στην ετήσια επισκόπηση της ανάπτυξης 2013.

               (7)

               Στις 14 Μαρτίου 2013 το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και μέτρων για την τόνωση της ανάπτυξης. Υπογράμμισε την ανάγκη να επιδιωχθεί διαφοροποιημένη και ευνοϊκή για την ανάπτυξη δημοσιονομική εξυγίανση, να αποκατασταθούν οι όροι δανειοδότησης της οικονομίας, να υποστηριχθεί η ανάπτυξη και η ανταγωνιστικότητα, να καταπολεμηθεί η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 16 Απριλίου 2013 η Αυστρία υπέβαλε το εθνικό της πρόγραμμα μεταρρυθμίσεων για το 2013 και το πρόγραμμα σταθερότητάς της, το οποίο καλύπτει την περίοδο 2012-2017. Για να ληφθούν υπόψη οι αλληλοσυνδέσεις τους, τα δύο προγράμματα αξιολογήθηκαν ταυτόχρονα.

               (9)

               Με βάση την αξιολόγηση του προγράμματος σταθερότητας δυνάμει του κανονισμού (ΕΚ) αριθ. 1466/97, το Συμβούλιο είναι της γνώμης ότι η Αυστρία κατέβαλε σημαντικές προσπάθειες εξυγίανσης προκειμένου να τεθεί ο προϋπολογισμός σε πορεία διόρθωσης του υπερβολικού ελλείμματος. Όσον αφορά το πρόγραμμα σταθερότητας, το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι αισιόδοξο. Κύριος στόχος της δημοσιονομικής στρατηγικής που περιγράφεται στο πρόγραμμα σταθερότητας είναι η σταδιακή μείωση του ελλείμματος γενικής κυβέρνησης ώστε να εξασφαλιστεί η ισοσκέλιση του προϋπολογισμού σε ονομαστικούς όρους έως το 2016 και να επιτευχθεί ο μεσοπρόθεσμος δημοσιονομικός στόχος (ΜΔΣ) μέχρι το 2017. Το πρόγραμμα σταθερότητας επιβεβαιώνει τον προηγούμενο ΜΔΣ που αφορούσε διαρθρωτικό έλλειμμα 0,45 % του ΑΕΠ. Ο ΜΔΣ είναι σύμφωνος με τις απαιτήσεις του συμφώνου σταθερότητας και ανάπτυξης. Με βάση τις τρέχουσες προβλέψεις, η Αυστρία βρίσκεται στη σωστή πορεία για τη διόρθωση του υπερβολικού της ελλείμματος έως το 2013, δεδομένου ότι το έλλειμμα της γενικής κυβέρνησης ανέρχεται σε 2,5 % του ΑΕΠ το 2012 και αναμένεται να μειωθεί περαιτέρω σε 2,2 % του ΑΕΠ το 2013 και σε 1,8 % του ΑΕΠ το 2014, σύμφωνα με τις προβλέψεις των υπηρεσιών της Επιτροπής. Ωστόσο, είναι πιθανόν να υπάρξουν πρόσθετες δαπάνες συνδεόμενες με την αναδιάρθρωση μιας μεγάλης τράπεζας, πράγμα που ενδέχεται να έχει σημαντικές επιπτώσεις αύξησης του ελλείμματος. Μετά από σημαντική βελτίωση που υπερβαίνει την πορεία προσαρμογής που είχε απαιτηθεί στο πλαίσιο της διαδικασίας υπερβολικού ελλείματος (ΔΥΕ) το 2012, το έλλειμμα του διαρθρωτικού ισοζυγίου προβλέπεται ότι θα αυξηθεί το 2013 έως 1,8 %. Μια μικρή αύξηση του διαρθρωτικού ελλείμματος το 2013 επιβεβαιώνεται επίσης από τις προβλέψεις των υπηρεσιών της Επιτροπής. Σύμφωνα με τις πληροφορίες του προγράμματος σταθερότητας από το 2014 και μετά, το εκ νέου υπολογισθέν διαθρωτικό ισοζύγιο προβλέπει διαρθρωτική προσαρμογή που υπερβαίνει το 0,5 % το 2014 και το 2015, πράγμα που θα μπορούσε να επιτρέψει στην Αυστρία να επιτύχει τον ΜΔΣ δύο χρόνια νωρίτερα σε σύγκριση με το σενάριο που παρουσιάζεται στο πρόγραμμα σταθερότητας, ήτοι το 2015 αντί του 2017.
               Όσον αφορά την τιμή αναφοράς για τις δαπάνες του συμφώνου σταθερότητας και ανάπτυξης με βάση τα στοιχεία που παρέχονται στο πρόγραμμα σταθερότητας, ο ρυθμός αύξησης των δημόσιων δαπανών, αφαιρουμένων των μέτρων που ελήφθησαν κατά διακριτική ευχέρεια, στο διάστημα από το 2014 έως το 2016 αναμένεται να συμβάλει στην ετήσια διαρθρωτική προσαρμογή για την επίτευξη του ΜΔΣ έως 0,5 % του ΑΕΠ. Ωστόσο, η προβλεπόμενη σημαντική μείωση του δείκτη δαπανών/ΑΕΠ στο σενάριο του προγράμματος σταθερότητας είναι πολύ φιλόδοξη δεδομένου ότι, σύμφωνα με τις εκτιμήσεις, οι δαπάνες θα φθάσουν, από άποψη ΑΕΠ, ένα από τα χαμηλότερα επίπεδα εδώ και περισσότερα από 15 χρόνια. Η Αυστρία μπορεί να αναμένεται ότι θα βρίσκεται σε μεταβατική περίοδο από το 2014 έως το 2016 όσον αφορά τη συμμόρφωση με το κριτήριο του χρέους και τα σχέδια θα εξασφαλίσουν επαρκή πρόοδο προς την κατεύθυνση της συμμόρφωσης.
               Η ενίσχυση του δημοσιονομικού πλαισίου άφησε σε μεγάλο βαθμό αμετάβλητες τις δημοσιονομικές σχέσεις μεταξύ των διαφόρων επιπέδων διοίκησης ενώ η αλληλεπικάλυψη αρμοδιοτήτων και οι αναντιστοιχίες μεταξύ αρμοδιοτήτων χρηματοδότησης και δαπανών εξακολουθούν να αποτελούν πρόβλημα. Ο πολύπλοκος μηχανισμός συνεχών συμφωνιών μεταξύ της εθνικής κυβέρνησης, των παρόχων κοινωνικής ασφάλισης και των επιπέδων δημόσιας διοίκησης κάτω του ομοσπονδιακού αποτελεί παράγοντα κινδύνου για την εφαρμογή των μέτρων που αποσκοπούν στη συγκράτηση των δαπανών για την υγεία. Στην εκπαίδευση, οι διαπραγματεύσεις για μια πρόταση έξι σημείων στην οποία περιλαμβάνεται η κατάργηση των σχολικών αρχών σε επίπεδο επαρχίας αποτελούν θετικό βήμα προς την κατεύθυνση του εξορθολογισμού των αρμοδιοτήτων μεταξύ των διαφόρων επιπέδων της κυβέρνησης, αλλά θα ήταν αναγκαία περαιτέρω απλούστευση για να μειωθεί πιο σημαντικά ο κατακερματισμός.

               (10)

               Το εργατικό δυναμικό της Αυστρίας προβλέπεται να αρχίσει να συρρικνώνεται από το 2020 και μετά, ενώ η οικονομία της χώρας καθίσταται οικονομία υψηλότερης έντασης δεξιοτήτων. Υπάρχει περιθώριο βελτιστοποίησης της χρήσης του πληθυσμού της χώρας που είναι σε ηλικία εργασίας, ιδίως των γυναικών, των μεταναστών και των εργαζομένων μεγαλύτερης ηλικίας.

               (11)

               Το ποσοστό απασχόλησης εργαζομένων μεγαλύτερης ηλικίας εξακολουθεί να είναι χαμηλότερο από τον μέσο όρο της ΕΕ (43,1 % έναντι 48,8 %) μολονότι βελτιώνεται σημαντικά και προσεγγίζει τον μέσο όρο της ΕΕ, και σχεδόν 30 % των ατόμων περνούν ένα διάστημα από 1,5 έως τρία έτη σε ανεργία ή σε αναρρωτική άδεια αμέσως πριν από τη συνταξιοδότηση. Η παραμένουσα σχετικά εκτεταμένη χρήση καθεστώτων πρόωρης συνταξιοδότησης και αναπηρικής σύνταξης καθώς και η σχετικά χαμηλή θεσμοθετημένη ηλικία συνταξιοδότησης για τις γυναίκες (60 έτη), που μελλοντικά θα αυξηθεί βαθμιαία και μόνο, έχουν αρνητικό αντίκτυπο στην προσφορά εργασίας εργαζομένων μεγαλύτερης ηλικίας. Ορισμένα μέτρα ελήφθησαν το 2012 προκειμένου να αυξηθεί το πραγματικό όριο ηλικίας, ιδίως με τη μείωση της πρόωρης συνταξιοδότησης και των αναπηρικών συντάξεων.

               (12)

               Μολονότι το ποσοστό απασχόλησης των γυναικών στην Αυστρία είναι σχετικά υψηλό (70,3 % έναντι 62,4 % σε επίπεδο ΕΕ το 2012), υπάρχει ακόμη περιθώριο αύξησής του μέσω της μείωσης της ανισότητας σε επίπεδο φύλων στην αγορά εργασίας. Το μερίδιο των γυναικών στη μερική απασχόληση είναι ένα από τα υψηλότερα στην Ένωση και η διαθεσιμότητα εγκαταστάσεων μέριμνας των παιδιών και υπηρεσιών μακροχρόνιας περίθαλψης είναι περιορισμένη. Τα ποσοστά απασχόλησης γυναικών μετρημένα σε ισοδύναμα πλήρους απασχόλησης δείχνουν ότι η Αυστρία έχει ιδιαίτερες δυσκολίες όσον αφορά την πλήρη αξιοποίηση του γυναικείου εργατικού δυναμικού της. Επιπλέον, οι γυναίκες εμφανίζονται με διπλάσια σχεδόν συχνότητα σε θέσεις περιθωριακής απασχόλησης και παρουσιάζουν υψηλή συγκέντρωση σε χαμηλόμισθες θέσεις εργασίας. Τα χαρακτηριστικά αυτά έχουν ως αποτέλεσμα μισθολογική διαφορά μεταξύ των δύο φύλων ύψους 24 %, που είναι η τρίτη στην ΕΕ. Μια μείωση της φορολογικής επιβάρυνσης για τους εργαζόμενους με χαμηλό εισόδημα θα μπορούσε να προσφέρει μεγαλύτερα κίνητρα για την αύξηση της συμμετοχής στην αγορά εργασίας. Η δομή του αυστριακού φορολογικού συστήματος παρέχει περιθώριο μετατόπισης της φορολογίας προς άλλες πηγές που είναι λιγότερο επιζήμιες για την ανάπτυξη. Πράγματι, τα έσοδα από τον φόρο ακίνητης περιουσίας στην Αυστρία αντιστοιχούν στο 0,5 % του ΑΕΠ και είναι σημαντικά χαμηλότερα από τον ενωσιακό μέσο όρο του 2,1 % του ΑΕΠ. Συγκεκριμένα, τα έσοδα από τους επαναλαμβανόμενους φόρους επί της ακίνητης περιουσίας, οι οποίοι θεωρούνται οι λιγότερο επιβλαβείς για την ανάπτυξη, είναι τα τρίτα χαμηλότερα στην Ένωση, αντιπροσωπεύοντας 0,2 % του ΑΕΠ το 2011 (μέσος όρος ΕΕ: 1,3 %).

               (13)

               Δεδομένου ότι το 19 % του πληθυσμού σε ηλικία εργασίας το 2011 ήταν γεννημένο στο εξωτερικό, η Αυστρία έχει ένα από τα υψηλότερα ποσοστά μεταναστών σε ηλικία εργασίας μεταξύ των κρατών του Οργανισμού για την Οικονομική Συνεργασία και Ανάπτυξη (ΟΟΣΑ). Οι μετανάστες συχνά αντιμετωπίζουν δυσκολίες στην αγορά εργασίας και εμφανίζουν σημαντικά υψηλότερα ποσοστά ανεργίας (9,7 % έναντι 3,6 %) και χαμηλότερα ποσοστά απασχόλησης (υπήκοοι κρατών εκτός ΕΕ 27: 62,8 % έναντι Αυστριακών: 76,4 %). Επιπλέον, τα άτομα που προέρχονται από οικογένειες μεταναστών εμφανίζουν με τριπλάσια συχνότητα απασχόληση και αμοιβές που είναι κάτω από τα πραγματικά επίπεδα επαγγελματικών προσόντων τους σε σχέση με τους Αυστριακούς (2008: 27,5 % έναντι 9,7 %). Επίσης, οι εκπαιδευτικές επιδόσεις τους είναι χαμηλότερες και ο κίνδυνος φτώχειας που αντιμετωπίζουν είναι διπλάσιος (26,6 % έναντι 12,6 %).

               (14)

               Οι μεσοπρόθεσμες και μακροπρόθεσμες προβολές των δαπανών για συντάξεις και ιατροφαρμακευτική περίθαλψη δείχνουν ότι υπάρχει κίνδυνος για τη διατηρησιμότητα των δημόσιων οικονομικών. Οι προβολές των δαπανών για μακροχρόνια περίθαλψη δείχνουν επίσης ότι υπάρχει κίνδυνος για τη διατηρησιμότητα, αν και σε μικρότερο βαθμό. Οι πρόσφατες μεταρρυθμίσεις του συνταξιοδοτικού συστήματος είναι πιθανό ότι θα μειώσουν ως ένα βαθμό τους κινδύνους για τη διατηρησιμότητα, αν συνοδεύονται από βελτιώσεις των συνθηκών στην αγορά εργασίας που θα επιτρέπουν στους εργαζόμενους μεγαλύτερης ηλικίας να συνεχίζουν να εργάζονται για μεγαλύτερο χρονικό διάστημα. Ωστόσο, εξακολουθεί να μην υφίσταται ταχεία εναρμόνιση των ορίων ηλικίας συνταξιοδότησης μεταξύ ανδρών και γυναικών, καθώς και αύξηση του πραγματικού ορίου ηλικίας συνταξιοδότησης με την σύνδεση της νόμιμης ηλικίας συνταξιοδότησης ή των συνταξιοδοτικών ωφελημάτων με τις αλλαγές του του προσδόκιμου ζωής. Πρέπει να αντιμετωπιστεί το ζήτημα της δημοσιονομικής βιωσιμότητας του συστήματος ιατροφαρμακευτικής και μακροχρόνιας περίθαλψης, έχοντας επίσης υπόψη την αυξανόμενη ανάγκη και ζήτηση παροχής μακροχρόνιας περίθαλψης. Τα πρόσφατα μέτρα πολιτικής που λήφθηκαν στους τομείς της υγείας είναι πιθανό ότι είναι προς τη σωστή κατεύθυνση, αν και κατά τα επόμενα έτη θα απαιτηθεί προσεκτική αξιολόγηση της αποτελεσματικότητάς τους. Υπάρχουν περιθώρια για τη βελτίωση της πρόληψης, της αποκατάστασης και της ανεξάρτητης διαβίωσης με σκοπό την περιστολή του μελλοντικού κόστους της μακροχρόνιας περίθαλψης.

               (15)

               Σύμφωνα με διεθνείς συγκριτικές μελέτες και δοκιμές, οι εκπαιδευτικές επιδόσεις στην Αυστρία είναι κάτω από τον μέσο όρο για τα άτομα ηλικίας 10 έως 15 ετών, παρά το γεγονός ότι οι δαπάνες της χώρας για την εκπαίδευση ανήλθαν το 2009 σε 6,01 % του ΑΕΠ, αρκετά υψηλότερες από τον μέσο όρο της ΕΕ που ανέρχεται σε 5,41 %. Πάνω από το 25 % των νέων ηλικίας 15 ετών έχουν περιορισμένες δεξιότητες ανάγνωσης και τα αποτελέσματα είναι ελάχιστα καλύτερα στα μαθηματικά. Τα κενά επιδόσεων μεταξύ των νέων που προέρχονται από οικογένειες μεταναστών και των γηγενών συνομηλίκων τους είναι μεταξύ των υψηλότερων στην Ένωση. Στην τριτοβάθμια εκπαίδευση οι αυξανόμενοι αριθμοί των σπουδαστών ασκούν πίεση στα οικονομικά και τα οργανωτικά συστήματα αλλά το ποσοστό των σπουδαστών που ολοκληρώνουν με επιτυχία τις σπουδές τους είναι χαμηλό. Ο καταμερισμός αρμοδιοτήτων όσον αφορά τη διαχείριση και τη χρηματοδότηση του εκπαιδευτικού συστήματος είναι επίσης κατακερματισμένος.

               (16)

               Η Αυστρία είναι ένα από τα κράτη μέλη που θα αποκόμιζε μεγάλο όφελος (από άποψη ΑΕΠ) από τη μείωση των φραγμών στη διασυνοριακή παροχή υπηρεσιών. Ωστόσο, εξακολουθούν να υπάρχουν σημαντικοί φραγμοί για την είσοδο και τον αποτελεσματικό ανταγωνισμό στον τομέα των υπηρεσιών. Οι φραγμοί αυτοί είναι ιδιαίτερα ισχυροί στα ελεύθερα επαγγέλματα και τις σιδηροδρομικές μεταφορές. Οι επαγγελματικές υπηρεσίες διαδραματίζουν σημαντικό ρόλο στις αγορές επιχειρηματικών υπηρεσιών, καλύπτοντας το 10 % του ΑΕΠ και το 11 % της συνολικής απασχόλησης. Εξακολουθούν να υφίστανται περιορισμοί στην εξασφάλιση πρόσβασης και την άσκηση επαγγελμάτων στον τομέα των υπηρεσιών, όσον αφορά για παράδειγμα τη νομική μορφή και τις απαιτήσεις συμμετοχής στο μετοχικό κεφάλαιο. Υπάρχουν ισχυρά επιχειρήματα υπέρ της αξιολόγησης του κατά πόσον είναι δικαιολογημένοι οι εν λόγω περιορισμοί και κατά πόσον οι ίδιοι στόχοι δημοσίου συμφέροντος μπορούν να επιτευχθούν με ελαφρύτερα ρυθμιστικά καθεστώτα. Αν και μια πρόσφατη αλλαγή της νομοθεσίας περί ανταγωνισμού θα ενισχύσει τις εξουσίες της αυστριακής αρχής ανταγωνισμού, οι οικονομικοί και ανθρώπινοι πόροι που διαθέτει εξακολουθούν να είναι κάτω από τα επίπεδα που παρατηρούνται σε οικονομίες με παρόμοιο ή ακόμη και μικρότερο μέγεθος.

               (17)

               Η Αυστρία έχει πραγματοποιήσει πρόοδο στον τομέα της διασυνοριακής συνεργασίας των αρχών χρηματοπιστωτικής εποπτείας της χώρας προέλευσης και της χώρας υποδοχής. Επιπλέον, υπήρξε περαιτέρω πρόοδος όσον αφορά την αναδιάρθρωση των εθνικοποιημένων ή εν μέρει εθνικοποιημένων τραπεζών που έχουν λάβει ενισχύσεις αναδιάρθρωσης. Ωστόσο, λόγω των κινδύνων που συνδέονται με ενδεχόμενη περαιτέρω υποβάθμιση της ποιότητας των στοιχείων ενεργητικού των εν λόγω τραπεζών, εξακολουθούν να υπάρχουν θύλακες τρωτότητας που χρειάζονται στενή παρακολούθηση.

               (18)

               Στο πλαίσιο του Ευρωπαϊκού Εξαμήνου, η Επιτροπή διεξήγαγε εμπεριστατωμένη ανάλυση της οικονομικής πολιτικής της Αυστρίας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας. Έλαβε υπόψη όχι μόνο τη συνάφειά τους για την άσκηση διατηρήσιμης δημοσιονομικής και κοινωνικοοικονομικής πολιτικής στην Αυστρία αλλά και τη συμμόρφωσή τους προς τους κανόνες και τις κατευθυντήριες γραμμές της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις της Επιτροπής βάσει του Ευρωπαϊκού Εξαμήνου αποτυπώνονται στις συστάσεις 1 έως 7 κατωτέρω.

               (19)

               Βάσει της παρούσας αξιολόγησης, το Συμβούλιο εξέτασε το πρόγραμμα σταθερότητας, και η γνώμη του (5) αντικατοπτρίζεται, ιδίως, στη σύσταση 1 κατωτέρω.

               (20)

               Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής ολόκληρης της ζώνης του ευρώ. Επ’ αυτής της βάσεως, το Συμβούλιο εξέδωσε ειδικές συστάσεις που απευθύνονται στα κράτη μέλη που έχουν ως νόμισμα το ευρώ (6). Η Αυστρία θα πρέπει επίσης να μεριμνήσει για την πλήρη και έγκαιρη εφαρμογή των συστάσεων αυτών,

         ΣΥΝΙΣΤΑ στην Αυστρία να αναλάβει δράση κατά την περίοδο 2013-2014 όσον αφορά τα ακόλουθα σημεία:

               1.

               Εκτέλεση του προϋπολογισμού για το έτος 2013, όπως προβλέπεται, προκειμένου να διορθωθεί το υπερβολικό έλλειμμα με διατηρήσιμο τρόπο και να ολοκληρωθεί η μέση ετήσια προσπάθεια διαρθρωτικής προσαρμογής που καθορίζεται στις συστάσεις του Συμβουλίου στο πλαίσιο της ΔΥΕ. Μετά τη διόρθωση του υπερβολικού ελλείμματος, συνέχιση της προσπάθεια διαρθρωτικής προσαρμογής με τον κατάλληλο ρυθμό έτσι ώστε να επιτευχθεί ο ΜΔΣ μέχρι το 2015. Εξορθολογισμός των δημοσιονομικών σχέσεων μεταξύ των διαφόρων επιπέδων της κυβέρνησης, για παράδειγμα με την απλούστευση της οργανωτικής δομής και την ευθυγράμμιση αρμοδιοτήτων για τις δαπάνες και τη χρηματοδότηση.

               2.

               Επίσπευση της εναρμόνισης της ηλικίας συνταξιοδότησης για τους άνδρες και τις γυναίκες, αύξηση του πραγματικού ορίου ηλικίας συνταξιοδότησης με τη σύνδεση του νόμιμου ορίου ηλικίας συνταξιοδότησης και των συνταξιοδοτικών ωφελημάτων με τις αλλαγές στο προσδόκιμο ζωής, εφαρμογή και παρακολούθηση των πρόσφατων μεταρρυθμίσεων που περιστέλλουν την πρόσβαση σε πρόωρη συνταξιοδότηση και περαιτέρω βελτίωση της απασχολησιμότητας των εργαζομένων μεγαλύτερης ηλικίας ούτως ώστε να αυξηθεί η πραγματική ηλικία συνταξιοδότησης και το ποσοστό απασχόλησης των εργαζομένων μεγαλύτερης ηλικίας.

               3.

               Λήψη νέων μέτρων για την αύξηση της συμμετοχής των γυναικών στην αγορά εργασίας, ιδίως με περαιτέρω επέκταση των υπηρεσιών παιδικής μέριμνας και μακροχρόνιας περίθαλψης, και την αντιμετώπιση των μεγάλων χασμάτων φύλου στις αμοιβές και τις συντάξεις. Πλήρης αξιοποίηση του δυναμικού για την αγορά εργασίας των ατόμων που προέρχονται από οικογένειες μεταναστών μέσω της συνεχιζόμενης βελτίωσης της αναγνώρισης των τυπικών προσόντων τους και των εκπαιδευτικών αποτελεσμάτων τους. Μείωση της πραγματικής επιβάρυνσης της εργασίας υπό τη μορφή φόρων και εισφορών κοινωνικής ασφάλισης για τους εργαζομένους χαμηλού εισοδήματος με δημοσιονομικά ουδέτερο τρόπο, μέσω της μεγαλύτερης στροφής σε άλλες πηγές φόρων λιγότερο επιζήμιες για την ανάπτυξη, όπως οι επαναλαμβανόμενοι φόροι επί της ακίνητης περιουσίας.

               4.

               Αποτελεσματική εφαρμογή των πρόσφατων μεταρρυθμίσεων του συστήματος ιατροφαρμακευτικής περίθαλψης προκειμένου να εξασφαλιστεί η υλοποίηση των αναμενόμενων κερδών κόστους/αποτελεσματικότητας. Ανάπτυξη οικονομικά βιώσιμου μοντέλου για την παροχή μακροχρόνιας περίθαλψης και μεγαλύτερη έμφαση στην πρόληψη, την αποκατάσταση και την ανεξάρτητη διαβίωση.

               5.

               Βελτίωση των εκπαιδευτικών επιδόσεων, ιδίως για μειονεκτούντα άτομα νεαρής ηλικίας, μεταξύ άλλων με μέτρα για την ενίσχυση της προσχολικής εκπαίδευσης και τη μείωση των αρνητικών συνεπειών του διαχωρισμού σε κατευθύνσεις των μαθητών από τα πρώτα στάδια. Περαιτέρω βελτίωση του στρατηγικού σχεδιασμού στην τριτοβάθμια εκπαίδευση και ενίσχυση των μέτρων για τη μείωση του αριθμού των σπουδαστών που εγκαταλείπουν πρόωρα τις σπουδές τους.

               6.

               Περαιτέρω ενίσχυση των εξουσιών και των πόρων της ομοσπονδιακής αρχής ανταγωνισμού και παρακολούθηση της εφαρμογής της μεταρρύθμισης της νομοθεσίας περί ανταγωνισμού. Εξάλειψη των υπέρμετρων φραγμών για τους παρόχους υπηρεσιών. Σε αυτό περιλαμβάνεται η επανεξέταση του κατά πόσον οι υφιστάμενοι περιορισμοί για την είσοδο σε νομοθετικώς κατοχυρωμένα επαγγέλματα και την άσκηση των εν λόγω επαγγελμάτων είναι δικαιολογημένοι από πλευράς δημοσίου συμφέροντος και η ενίσχυση του ανταγωνισμού, ιδίως στον τομέα των σιδηροδρόμων.

               7.

               Προκειμένου να διατηρηθεί η χρηματοπιστωτική σταθερότητα, συνέχιση της προσεκτικής εποπτείας των εθνικοποιημένων και εν μέρει εθνικοποιημένων τραπεζών και επιτάχυνση της αναδιάρθρωσής τους.

      Βρυξέλλες, 9 Ιουλίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 209 της 2.8.1997, σ. 1.

      (2)  Διατηρήθηκε για το 2013 με την απόφαση 2013/208/ΕΕ του Συμβουλίου, της 22ας Απριλίου 2013, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 118 της 30.4.2013, σ. 21).

      (3)  ΕΕ C 219 της 24.7.2012, σ. 1.

      (4)  ΕΕ L 306 της 23.11.2011, σ. 25.

      (5)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97.

      (6)  Βλέπε σελίδα 97 της παρούσας Επίσημης Εφημερίδας.


Avis juridique important

|

31978K1758

Σύσταση αριθ. 1758/78/EKAX τής Επιτροπής τής 26ης Ιουλίου 1978 περί επιβολής οριστικού δασμού αντιντάμπινγκ σέ ορισμένα είδη καθορισμένης μορφής εκ σιδήρου ή χάλυβος καταγωγής Ισπανίας

Επίσημη Εφημερίδα αριθ. L 203 της 27/07/1978 σ. 0028 - 0030

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Σημαντική ανακοίνωση νομικού περιεχομένου

|

52005SC0140

Σύσταση για γνωμη του Συμβουλιου κατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 τουΣυμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Μάλτας, 2004-2007  /* SEC/2005/0140 τελικό */

	Βρυξέλλες, 2.2.2005SEC(2005) 140 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 τουΣυμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Μάλτας, 2004-2007(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1], ορίζει ότι τα μη μετέχοντα κράτη μέλη, δηλαδή εκείνα που δεν έχουν υιοθετήσει το ενιαίο νόμισμα, υποχρεούνται να υποβάλλουν προγράμματα σύγκλισης στο Συμβούλιο και την Επιτροπή. Σύμφωνα με το άρθρο 9 του εν λόγω κανονισμού, το Συμβούλιο οφείλει να εξετάσει έκαστο πρόγραμμα σύγκλισης με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο καλείται να εκδώσει γνώμη, μετά την εξέταση του προγράμματος. Σύμφωνα με τον κανονισμό, τα κράτη μέλη πρέπει να υποβάλλουν ετησίως επικαιροποιημένα προγράμματα σύγκλισης, τα οποία μπορούν, επίσης, να εξεταστούν από το Συμβούλιο σύμφωνα με τις ίδιες διαδικασίες.Τα κράτη μέλη που προσχώρησαν στην ΕΕ την 1η Μαΐου 2004 δεν συμμετέχουν στο ενιαίο νόμισμα, αλλά οφείλουν να εκπληρώσουν εν ευθέτω χρόνω τα κριτήρια σύγκλισης, περιλαμβανομένου του σχετικού με τη διατηρησιμότητα της κατάστασης των δημόσιων οικονομικών, ούτως ώστε να πληρούν τις προϋποθέσεις για την υιοθέτηση του ευρώ. Λαμβάνοντας υπόψη ότι το 2003 κατεγράφη έλλειμμα της γενικής κυβέρνησης ύψους 9,7% του ΑΕΠ και δείκτης χρέους 70,4% του ΑΕΠ, το Συμβούλιο απεφάνθη στις 5 Ιουλίου 2004 ότι το έλλειμμα της Μάλτας ήταν υπερβολικό και συνέστησε τη διόρθωση του υπερβολικού αυτού ελλείμματος μέχρι το έτος 2006 το αργότερο. Επίσης, απηύθυνε σύσταση στη Μάλτα για την εφαρμογή μέτρων διαρθρωτικού χαρακτήρα με σκοπό τον εξορθολογισμό και τη μείωση των δαπανών, καθώς και για την ανάληψη αποτελεσματικής δράσης μέχρι τις 5 Νοεμβρίου 2004 σε σχέση με τα σχεδιαζόμενα μέτρα για την επίτευξη του στόχου για το έλλειμμα του 2005. Οι αρχές της Μάλτας κλήθηκαν ακόμη να λάβουν μέριμνα ούτως ώστε ο δείκτης του χρέους να σταματήσει να αυξάνεται το 2005 και να αρχίσει ακολούθως να μειώνεται. Η Επιτροπή, στην ανακοίνωσή της τής 22ας Δεκεμβρίου 2004, συνεπέρανε ότι η κυβέρνηση της Μάλτας είχε αναλάβει αποτελεσματική δράση σε σχέση με τα σχεδιαζόμενα μέτρα με σκοπό την επίτευξη του στόχου για το έλλειμμα του 2005.Τα κράτη μέλη που προσχώρησαν στην ΕΕ την 1η Μαΐου 2004 ανέλαβαν τη δέσμευση να υποβάλουν τα δικά τους προγράμματα σύγκλισης μέχρι τις 15 Μαΐου 2004, καθώς και την πρώτη επικαιροποίηση των προγραμμάτων αυτών προς τα τέλη του 2004.Το πρώτο πρόγραμμα σύγκλισης της Μάλτας, που κάλυπτε την περίοδο 2004-2007, υπεβλήθη στις 21 Μαΐου 2004 και εξετάστηκε από το Συμβούλιο στις 5 Ιουλίου 2004. Η Μάλτα υπέβαλε επικαιροποίηση του δικού της προγράμματος σύγκλισης στις 7 Δεκεμβρίου 2004. Οι υπηρεσίες της Επιτροπής προέβησαν σε τεχνική αξιολόγηση του εν λόγω επικαιροποιημένου προγράμματος, λαμβάνοντας υπόψη τα πορίσματα των οικονομικών προβλέψεων που οι υπηρεσίες της Επιτροπής διατύπωσαν το φθινόπωρο του 2004, καθώς και τον κώδικα δεοντολογίας[2] , την από κοινού συμφωνηθείσα μέθοδο υπολογισμού της δυνητικής παραγωγής, τις συστάσεις που περιλαμβάνονται στους γενικούς προσανατολισμούς οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, για την ενίσχυση του συντονισμού των δημοσιονομικών πολιτικών[3] Από την εν λόγω αξιολόγηση προέκυψαν τα ακόλουθα συμπεράσματα:-  Η πρώτη επικαιροποίηση του προγράμματος σύγκλισης, που καλύπτει την περίοδο 2004-2007, υπεβλήθη από την κυβέρνηση της Μάλτας στις 7 Δεκεμβρίου 2004. Το πρόγραμμα συνάδει εν πολλοίς με τον κώδικα δεοντολογίας. Ειδικότερα, η αναλυτική παρουσίαση των δημοσίων δαπανών είναι ελλιπής, ενώ τα στοιχεία για τις τιμές δεν συμβαδίζουν με τους εναρμονισμένους ορισμούς.-  Το μακροοικονομικό σενάριο που περιγράφεται στο επικαιροποιημένο πρόγραμμα προβλέπει σταδιακή επιτάχυνση της οικονομικής δραστηριότητας. Το εκτιμώμενο ποσοστό αύξησης του ΑΕΠ το έτος 2004 (0,6%) είναι κατώτερο της πρόβλεψης που η Επιτροπή διατύπωσε το φθινόπωρο του 2004 (1%), ενώ οι προβλέψεις για την οικονομική ανάπτυξη των ετών 2005 (1,5%) και 2006 (1,8%) κρίνονται αξιόπιστες και ανταποκρινόμενες πλήρως στις προβλέψεις της Επιτροπής. Η οικονομική ανάπτυξη αναμένεται να επιταχυνθεί περαιτέρω στα τέλη της περιόδου αναφοράς του προγράμματος και να φθάσει το 2,2% το 2007. Συνολικά, οι παραδοχές για την οικονομική ανάπτυξη κρίνονται αξιόπιστες.-  Ο ετήσιος πληθωρισμός, ο οποίος σήμερα στη Μάλτα μετράται με βάση την ετήσια μεταβολή του δείκτη λιανικών τιμών, υποχώρησε ελαφρώς κατά τους τελευταίους μήνες και εκτιμάται ότι θα διαμορφωθεί στο 2,9% για το σύνολο του έτους 2004. Οι προβλέψεις για την περίοδο αναφοράς του προγράμματος βασίζονται στην παραδοχή ότι ο πληθωρισμός θα διατηρηθεί σε πτωτική τροχιά και ότι θα ισούται με 2,4% το 2005 και με 1,9% τόσο το 2006 όσο και το 2007. Η σταθμισμένη συναλλαγματική ισοτιμία της λίρας Μάλτας κατέγραψε συγκρατημένη ανατίμηση κατά τη διάρκεια του 2004, τόσο σε ονομαστικούς όσο και σε πραγματικούς όρους. Η ονομαστική σταθμισμένη συναλλαγματική ισοτιμία της λίρας αναμένεται να παραμείνει σε γενικές γραμμές αμετάβλητη κατά την περίοδο αναφοράς του προγράμματος. Η κεντρική τράπεζα διατηρεί αμετάβλητα τα βραχυπρόθεσμα επιτόκια, που είναι και τα σημαντικότερα βασικά της επιτόκια, στο 3% (δηλαδή 100 μονάδες βάσης πάνω από το επίπεδο που ισχύει στην ευρωζώνη) από τον Σεπτέμβριο του 2003 και εντεύθεν. Τα επιτόκια προβλέπεται να αυξηθούν κατά μισή ποσοστιαία μονάδα το 2005 και να παραμείνουν στο 3,5% μέχρι το 2007.-  Από πρόσφατα στοιχεία για την εκτέλεση του προϋπολογισμού του 2004 συνάγεται ότι ο στόχος για το έλλειμμα (5,2% του ΑΕΠ) που έχει τεθεί για το συγκεκριμένο έτος και επιβεβαιώνεται στο πρόγραμμα φαίνεται εφικτός. Στην επικαιροποίηση επιβεβαιώνονται επίσης οι στόχοι για το έλλειμμα μέχρι το έτος 2007. Ειδικότερα, το πρόγραμμα σύγκλισης εξακολουθεί να αποσκοπεί σε μείωση του ελλείμματος σε επίπεδο χαμηλότερο από τη σχετική τιμή αναφοράς (3% του ΑΕΠ) το 2006. Το έλλειμμα της γενικής κυβέρνησης προβλέπεται να μειωθεί από 5,2% του ΑΕΠ το 2004 στο 3,7% το 2005 και στο 2,3% το 2006, καθώς και να ελαττωθεί περαιτέρω, στο 1,4% του ΑΕΠ, το 2007. Σε σύγκριση με το προηγούμενο πρόγραμμα, η τρέχουσα επικαιροποίηση επιβεβαιώνει σε γενικές γραμμές τη σχεδιαζόμενη προσαρμογή σε συνάρτηση με ένα αμετάβλητο μακροοικονομικό σενάριο. Η δημοσιονομική εξυγίανση στηρίζεται τόσο σε μέτρα τόνωσης των εσόδων, όσο και σε περικοπές δαπανών.-  Το μέγεθος και ο βαθμός ανοίγματος της μαλτέζικης οικονομίας την καθιστούν λίαν ευμετάβλητη και τρωτή σε εξωτερικούς κλονισμούς. Το στοιχείο αυτό επαυξάνει τόσο τους ανοδικούς όσο και τους καθοδικούς κινδύνους που συνδέονται όχι μόνο με το μακροοικονομικό σενάριο, αλλά και με την υλοποίηση της δημοσιονομικής προσαρμογής που προβλέπεται στο πρόγραμμα. Παρόλα αυτά, έστω και με επίγνωση των προαναφερθέντων κινδύνων, το συνετό υποκείμενο μακροοικονομικό σενάριο, ο χαρακτήρας των εξαγγελθέντων μέτρων με σκοπό τη μείωση του ελλείμματος και οι δημοσιονομικές προβλέψεις που διατυπώνονται στο πρόγραμμα καθιστούν σε γενικές γραμμές αξιόπιστη την πορεία εξυγίανσης.-  Εκτιμάται ότι το ακαθάριστο δημόσιο χρέος θα αυξηθεί στο 73,2% του ΑΕΠ το 2004 σε σύγκριση με το 70,4% του ΑΕΠ το 2003. Σύμφωνα με το πρόγραμμα, ο δείκτης χρέους αναμένεται να μειωθεί στο 72% το 2005 και να υποχωρήσει σε ποσοστό κοντά στο 70% μέχρι το τέλος της περιόδου που καλύπτει το πρόγραμμα. Οι αρχές της Μάλτας προβλέπουν ότι η οικονομική ανάπτυξη, οι σταδιακές βελτιώσεις του πρωτογενούς αποτελέσματος και η εκποίηση περιουσιακών στοιχείων θα συντελέσουν καθοριστικά στη μείωση του δείκτη χρέους προς το ΑΕΠ από το 2005 και εξής. Πλην όμως, η προβλεπόμενη δυναμική του χρέους καθιστά αναγκαία την παροχή αναλυτικότερων σχετικών πληροφοριακών στοιχείων και τη στενότερη παρακολούθηση των πράξεων «κάτω από τη γραμμή» (“below-the-line”), οι οποίες εξουδετερώνουν εν μέρει τις συνέπειες των σημαντικών εσόδων από ιδιωτικοποιήσεις (πάνω από το 2% του ΑΕΠ το 2005 και το 2006).-  Στο πρόγραμμα εξετάζεται το κυβερνητικό πρόγραμμα διαρθρωτικών μεταρρυθμίσεων, το οποίο εστιάζεται σε πρωτοβουλίες για την αναδιάρθρωση κρατικών οντοτήτων και για τη βελτίωση της λειτουργίας συγκεκριμένων τομέων δραστηριότητας, όπως είναι η βιομηχανία, οι λιμένες, οι μεταφορές και η ενέργεια. Οι ιδιωτικοποιήσεις αποτελούν στοιχείο της δέσμης μεταρρυθμίσεων που καθορίζεται στο πρόγραμμα, όπου γίνεται επίσης λόγος για την ενίσχυση των προσπαθειών καταπολέμησης της απάτης στους τομείς της φορολογίας και των κοινωνικών παροχών. Η κυβέρνηση υπέβαλε επίσης Λευκό Βιβλίο για τη μεταρρύθμιση του συνταξιοδοτικού συστήματος της Μάλτας. Εξακολουθεί να εκκρεμεί η υλοποίηση και άλλων σημαντικών διαρθρωτικών μεταρρυθμίσεων, που αφορούν τα συστήματα φορολογίας/κοινωνικών παροχών και ιατροφαρμακευτικής περίθαλψης.-  Υφίστανται κίνδυνοι όσον αφορά τη μακροπρόθεσμη διατηρησιμότητα των δημόσιων οικονομικών, οι οποίοι αντανακλούν το προβλεπόμενο κόστος της γήρανσης του πληθυσμού. Η καθοριζόμενη στο πρόγραμμα στρατηγική για τη διασφάλιση της διατηρησιμότητας εξαρτάται από την επίτευξη των δημοσιονομικών στόχων. Η εν λόγω στρατηγική περιλαμβάνει ακόμη μεταρρυθμίσεις των συστημάτων συνταξιοδότησης και ιατροφαρμακευτικής περίθαλψης οι οποίες δεν έχουν ακόμη καθορισθεί ή υλοποιηθεί. Η μη επίτευξη δημοσιονομικών στόχων θα έθετε οπωσδήποτε σε κίνδυνο τη διατηρησιμότητα, αλλά συγχρόνως η συνέχιση των μεταρρυθμίσεων έχει επίσης σημασία για τη μακροπρόθεσμη συγκράτηση της διόγκωσης των δημόσιων δαπανών που σχετίζονται με την πληθυσμιακή γήρανση.-  Συνολικά, οι οικονομικές πολιτικές που περιγράφονται στην επικαιροποίηση συμπλέουν εν πολλοίς με τους γενικούς προσανατολισμούς οικονομικής πολιτικής για τη συγκεκριμένη χώρα στον τομέα των δημόσιων οικονομικών. Ειδικότερα, το πρόγραμμα ανταποκρίνεται στη σύσταση του Συμβουλίου όσον αφορά τη μείωση του ελλείμματος της γενικής κυβέρνησης.Με βάση την ανωτέρω αξιολόγηση, η Επιτροπή εξέδωσε τη συνημμένη σύσταση γνώμης του Συμβουλίου για το επικαιροποιημένο πρόγραμμα σύγκλισης της Μάλτας και την υποβάλλει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 τουΣυμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Μάλτας, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[4], και ιδίως το άρθρο 9, παράγραφος 3,τη σύσταση της Επιτροπής,Αφού ζήτησε τη γνώμη της Οικονομικής και Δημοσιονομικής Επιτροπής,ΕΞΕΔΩΣΕ ΤΗΝ ΑΚΟΛΟΥΘΗ ΓΝΩΜΗ:Στις [17 Φεβρουαρίου 2005] το Συμβούλιο εξέτασε το επικαιροποιημένο πρόγραμμα σύγκλισης της Μάλτας, που καλύπτει την περίοδο 2004-2007. Το πρόγραμμα συνάδει εν πολλοίς με τον κώδικα δεοντολογίας. Ωστόσο, η αναλυτική παρουσίαση των δημοσίων δαπανών είναι ελλιπής, ενώ τα στοιχεία για τις τιμές δεν συμβαδίζουν με τους εναρμονισμένους ορισμούς του Μάαστριχτ. Ως εκ τούτου, η Μάλτα καλείται να συμμορφωθεί με τις απαιτήσεις υποβολής πληροφοριακών στοιχείων.Το μακροοικονομικό σενάριο στο οποίο βασίζεται το πρόγραμμα προβλέπει ενίσχυση του ρυθμού αύξησης του πραγματικού ΑΕΠ από 0,6% το 2004 σε 1,8% κατά μέσο όρο για το υπόλοιπο της περιόδου που καλύπτει το πρόγραμμα. Με βάση τα στοιχεία που είναι διαθέσιμα σήμερα, το σενάριο αυτό φαίνεται να αντικατοπτρίζει αξιόπιστες παραδοχές για την οικονομική ανάπτυξη. Οι προβλέψεις του προγράμματος όσον αφορά τον πληθωρισμό κρίνονται επίσης ρεαλιστικές.Στις 5 Ιουλίου 2004, το Συμβούλιο απεφάνθη ότι υπήρχε υπερβολικό έλλειμμα στη Μάλτα και συνέστησε τη διόρθωσή του μέχρι το 2006.Το πρόγραμμα αποσκοπεί σε μείωση του ελλείμματος σε επίπεδο χαμηλότερο από τη σχετική τιμή αναφοράς (3% του ΑΕΠ) το 2006. Η δημοσιονομική εξυγίανση στηρίζεται τόσο σε μέτρα ενίσχυσης των εσόδων, όσο και σε περικοπές δαπανών. Το έλλειμμα της γενικής κυβέρνησης προβλέπεται να μειωθεί από 5,2% το 2004 στο 2,3% του ΑΕΠ το 2006, καθώς και να ελαττωθεί περαιτέρω, στο 1,4% του ΑΕΠ, το 2007. Σε σύγκριση με το προηγούμενο πρόγραμμα, η τρέχουσα επικαιροποίηση επιβεβαιώνει σε γενικές γραμμές τη σχεδιαζόμενη προσαρμογή σε συνάρτηση με ένα εν πολλοίς αμετάβλητο μακροοικονομικό σενάριο.Οι κίνδυνοι στους οποίους υπόκεινται οι δημοσιονομικές προβλέψεις του προγράμματος κρίνονται σε γενικές γραμμές ισορροπημένοι. Ειδικότερα, αφενός, ο δημοσιονομικός στόχος για τη διαμόρφωση του ελλείμματος της γενικής κυβέρνησης στο 5,2% το 2004 φαίνεται εφικτός· αφετέρου, σε ό,τι αφορά το 2005 και τα επόμενα έτη, το συνετό υποκείμενο μακροοικονομικό σενάριο και ο χαρακτήρας των εξαγγελθέντων μέτρων με στόχο τη μείωση του ελλείμματος, καθώς επίσης οι δημοσιονομικές προβλέψεις που διατυπώνονται στο πρόγραμμα καθιστούν εν πολλοίς αξιόπιστη την πορεία δημοσιονομικής εξυγίανσης με βάση το εξωτερικό περιβάλλον το οποίο προβλέπεται επί του παρόντος.Με γνώμονα την παραπάνω εκτίμηση κινδύνων, η δημοσιονομική πολιτική που προβλέπεται στο πρόγραμμα κρίνεται επαρκής για τη μείωση του ελλείμματος σε ποσοστό χαμηλότερο από το 3% του ΑΕΠ μέχρι το 2006 και φαίνεται να παρέχει ικανοποιητικό περιθώριο ασφαλείας για το ενδεχόμενο υπέρβασης του εν λόγω ορίου υπό κανονικές μακροοικονομικές διακυμάνσεις κατά τη χρονική περίοδο που καλύπτει το πρόγραμμα. Ωστόσο, ενδέχεται να μην είναι επαρκής για τη διασφάλιση της επίτευξης του μεσοπρόθεσμου στόχου για σχεδόν ισοσκελισμένη δημοσιονομική θέση, όπως επιτάσσει το «Σύμφωνο σταθερότητας και ανάπτυξης», εντός της χρονικής περιόδου που καλύπτει το πρόγραμμα.Βάσει του προγράμματος, πιθανολογείται ότι ο δείκτης του χρέους θα αυξηθεί στο 73,2% του ΑΕΠ το 2004, σε σύγκριση με το 70,4% του ΑΕΠ το 2003. Εν συνεχεία, προβλέπεται να μειωθεί στο 70,4% του ΑΕΠ στα τέλη της περιόδου αναφοράς του προγράμματος. Οι αρχές της Μάλτας προβλέπουν ότι η οικονομική ανάπτυξη, οι σταδιακές βελτιώσεις του πρωτογενούς αποτελέσματος και η εκποίηση περιουσιακών στοιχείων θα συντελέσουν καθοριστικά στη μείωση του δείκτη χρέους προς το ΑΕΠ από το 2005 και εξής. Πλην όμως, μια σειρά παραγόντων, οι οποίοι εξουδετερώνουν εν μέρει τις συνέπειες των σημαντικών εσόδων από ιδιωτικοποιήσεις (πάνω από το 2% του ΑΕΠ το 2005 και το 2006), καθιστά αναγκαία την παροχή αναλυτικότερων σχετικών πληροφοριακών στοιχείων και τη στενότερη παρακολούθηση των πράξεων «κάτω από τη γραμμή» (“below-the-line”).Υφίστανται κίνδυνοι όσον αφορά τη μακροπρόθεσμη διατηρησιμότητα των δημόσιων οικονομικών, οι οποίοι αντανακλούν το προβλεπόμενο κόστος της γήρανσης του πληθυσμού. Η καθοριζόμενη στο πρόγραμμα στρατηγική για τη διασφάλιση της διατηρησιμότητας εξαρτάται από την επίτευξη των δημοσιονομικών στόχων. Η εν λόγω στρατηγική περιλαμβάνει ακόμη μεταρρυθμίσεις των συστημάτων συνταξιοδότησης και ιατροφαρμακευτικής περίθαλψης οι οποίες δεν έχουν ακόμη καθορισθεί ή υλοποιηθεί. Η μη επίτευξη δημοσιονομικών στόχων θα έθετε σαφώς σε κίνδυνο τη διατηρησιμότητα, αλλά συγχρόνως η συνέχιση των μεταρρυθμίσεων έχει επίσης σημασία για τη μακροπρόθεσμη συγκράτηση της διόγκωσης των δημόσιων δαπανών που σχετίζονται με την πληθυσμιακή γήρανση.Συνολικά, οι οικονομικές πολιτικές που περιγράφονται στην επικαιροποίηση συμπλέουν εν πολλοίς με τους γενικούς προσανατολισμούς οικονομικής πολιτικής για τη συγκεκριμένη χώρα στον τομέα των δημόσιων οικονομικών. Ειδικότερα, το πρόγραμμα ανταποκρίνεται στη σύσταση του Συμβουλίου όσον αφορά τη μείωση του ελλείμματος της γενικής κυβέρνησης.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (μεταβολή %) | ΠΣ Δεκ. 2004 | 0,6 | 1,5 | 1,8 | 2,2 |ΕΠΙΤ. Οκτ. 2004 | 1,0 | 1,5 | 1,8 | μ.δ. |ΠΣ Μάιος 2004 | 1,1 | 1,7 | 2,1 | 2,1 |Πληθωρισμός ΕνΔΤΚ (%) | ΠΣ Δεκ. 2004 | 2,9 | 2,4 | 1,9 | 1,9 |ΕΠΙΤ. Οκτ. 2004 | 3,7 | 3,1 | 2,6 | μ.δ. |ΠΣ Μάιος 2004 | 3,4 | 2,1 | 2,1 | 2,0 |Αποτέλεσμα γενικής κυβέρνησης (ως % του ΑΕΠ) | ΠΣ Δεκ. 2004 | -5,2 | -3,7 | -2,3 | -1,4 |ΕΠΙΤ. Οκτ. 2004 | -5,1 | -4,0 | -3,3 | μ.δ. |ΠΣ Μάιος 2004 | -5,2 | -3,7 | -2,3 | -1,4 |Πρωτογενές αποτέλεσμα (ως % του ΑΕΠ) | ΠΣ Δεκ. 2004 | -1,4 | 0,3 | 1,6 | 2,4 |ΕΠΙΤ. Οκτ. 2004 | -1,3 | -0,2 | 0,4 | μ.δ. |ΠΣ Μάιος 2004 | -1,4 | 0,1 | 1,4 | 2,2 |Ακαθάριστο δημόσιο χρέος (ως % του ΑΕΠ) | ΠΣ Δεκ. 2004 | 73,2 | 72,0 | 70,5 | 70,4 |ΕΠΙΤ. Οκτ. 2004 | 72,4 | 73,7 | 74,2 | μ.δ. |ΠΣ Μάιος 2004 | 72,1 | 72,4 | 70,5 | 70,4 |Πηγές: Πρόγραμμα σύγκλισης (ΠΣ). Οικονομικές προβλέψεις των υπηρεσιών της Επιτροπής του 2004 (ΕΠΙΤ.) | [1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής όσον αφορά το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε από το Συμβούλιο ECOFIN στις 10.7.2001.[3] COM(2002) 668 τελικό, 27.11.2002.[4] ΕΕ L 209, 2.8.1997, σελ. 1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm


				|

		52012DC0305

			Σύσταση ΣΥΣΤΑΣΗΣ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Γερμανίας για το 2012και την έκδοση γνώμης του Συμβουλίου σχετικά με το πρόγραμμα σταθερότητας της Γερμανίας για την περίοδο 2012-2016 /* COM/2012/0305 final */

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Γερμανίας
για το 2012
και την έκδοση
γνώμης του
Συμβουλίου
σχετικά με το
πρόγραμμα
σταθερότητας
της Γερμανίας
για την περίοδο
2012-2016
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το
άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το
συντονισμό των
οικονομικών
πολιτικών[1],
και ιδίως το
άρθρο 5
παράγραφος 2,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τη γνώμη
του Ευρωπαϊκού
Κοινοβουλίου[3],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο ενέκρινε
την πρόταση
της Ευρωπαϊκής
Επιτροπής για
την
δρομολόγηση
της
στρατηγικής για
την Ευρώπη 2020,
μιας νέας
στρατηγικής
για την ανάπτυξη
και την
απασχόληση, η
οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους
απαιτείται
δράση, ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης (2010
έως 2014) και στις 21
Οκτωβρίου 2010 το
Συμβούλιο
εξέδωσε απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[4],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές
τους πολιτικές
και στις
πολιτικές για
την
απασχόληση.
(3)       Στις 12
Ιουλίου 2011, το
Συμβούλιο
εξέδωσε
σύσταση σχετικά
με την έκθεση
εφαρμογής του
εθνικού
προγράμματος
μεταρρυθμίσεων
της Γερμανίας
για το 2011 και
διατύπωσε
γνώμη σχετικά
με το
επικαιροποιημένο
πρόγραμμα
σταθερότητας
της Γερμανίας
για την
περίοδο 2011-2014.
(4)       Στις 23
Νοεμβρίου 2011 η
Επιτροπή
εξέδωσε τη
δεύτερη ετήσια
επισκόπηση για
την ανάπτυξη, η
οποία σηματοδοτεί
την έναρξη του
δεύτερου
Ευρωπαϊκού
Εξαμήνου εκ
των προτέρων
και
ολοκληρωμένου
συντονισμού
πολιτικής, που
εδράζεται στην
στρατηγική
«Ευρώπη 2020». Στις 14
Φεβρουαρίου 2012, η
Επιτροπή,
βάσει του
κανονισμού (ΕΕ)
1176/2011, εξέδωσε την
έκθεση για τον
μηχανισμό επαγρύπνησης[5],
στην οποία η
Γερμανία δεν
ονομάζεται ως
ένα από τα
κράτη μέλη για
τα οποία πρόκειται
να διεξαχθεί
εμπεριστατωμένη
επισκόπηση.
(5)       Στις 2
Μαρτίου 2012, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
μέτρων για την
τόνωση της
ανάπτυξης. Το
Συμβούλιο
υπογράμμισε
την ανάγκη να
επιδιωχθεί
δημοσιονομική
εξυγίανση που
θα ευνοεί την
ανάπτυξη, να
αποκατασταθούν
οι κανονικές
συνθήκες
δανεισμού στην
οικονομία, να
προωθηθούν η
ανάπτυξη και η
ανταγωνιστικότητα,
να καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(6)       Στις 2
Μαρτίου 2012, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο
για το Ευρώ+ να
υποβάλουν
εγκαίρως τις
δεσμεύσεις τους,
προκειμένου να
περιληφθούν
στα αντίστοιχα
προγράμματα
σταθερότητας ή
σύγκλισης και
στα εθνικά
τους
προγράμματα
μεταρρυθμίσεων.
(7)       Στις 18
Απριλίου 2012, η
Γερμανία
υπέβαλε το
πρόγραμμα σταθερότητας
για την
περίοδο 2012-2016, και,
στις 12 Απριλίου
2012, το εθνικό της
πρόγραμμα
μεταρρυθμίσεων
για το 2012.
Προκειμένου να
ληφθεί υπόψη η αλληλεξάρτησή
τους, τα
προγράμματα
αυτά
αξιολογήθηκαν
ταυτοχρόνως.
(8)       Σύμφωνα
με την πρώτη
κοινοποίηση
των στοιχείων
για το
έλλειμμα και
το χρέος που
υπέβαλε η
Γερμανία το 2012 για
τα έτη 2008-2011 για την
εφαρμογή της
διαδικασίας
υπερβολικού
ελλείμματος
(ΔΥΕ), το
έλλειμμα
γενικής κυβέρνησης
το 2011 ήταν κάτω
από την τιμή
αναφοράς του 3%
του ΑΕΠ που
προβλέπει η
Συνθήκη.
Επιπλέον,
σύμφωνα με τις
εαρινές
προβλέψεις του
2012 της Επιτροπής,
το έλλειμμα
γενικής
κυβέρνησης
αναμένεται να
παραμείνει
κάτω από την
τιμή αναφοράς
που προβλέπει
η Συνθήκη και
να υποχωρήσει
περαιτέρω κατά
την περίοδο
που αφορούν οι
προβλέψεις. Ως
εκ τούτου, και
σύμφωνα με τις
διατάξεις του
Συμφώνου
Σταθερότητας
και Ανάπτυξης,
στις 30 Μαΐου η
Επιτροπή εξέδωσε
σύσταση για
την έκδοση
απόφασης του
Συμβουλίου
σχετικά με την
κατάργηση της
περί της
ύπαρξης υπερβολικού
ελλείμματος
βάσει του
άρθρου 126 παράγραφο
12 της Συνθήκης.
(9)       Βάσει
της
αξιολόγησης
του
προγράμματος
σταθερότητας
σύμφωνα με τον
κανονισμό (ΕΚ)
αριθ. 1466/97 του Συμβουλίου,
το Συμβούλιο
είναι της
γνώμης ότι το
μακροοικονομικό
σενάριο στο
οποίο
στηρίζονται οι
δημοσιονομικές
προβολές στο
πρόγραμμα, είναι
ρεαλιστικό. Οι
προβολές του
προγράμματος
για τα έτη 2012-13
είναι γενικά
σύμφωνες με
τις εαρινές
προβλέψεις του
2012 της Επιτροπής
όσον αφορά τον
ρυθμό και τη
μορφή της
οικονομικής
ανάπτυξης,
καθώς και τις
εξελίξεις στην
αγορά
εργασίας. Οι
προβολές του προγράμματος
όσον αφορά την
οικονομική
ανάπτυξη κατά
τα απώτερα έτη
του
προγράμματος
είναι γενικά
σύμφωνες με
την εκτίμηση
της Επιτροπής
για τον
μεσοπρόθεσμο
δυνητικό ρυθμό
ανάπτυξης της
Γερμανίας. Ο
στόχος της
δημοσιονομικής
στρατηγικής που
περιγράφεται στο
πρόγραμμα
είναι να
επιτευχθεί ο
μεσοπρόθεσμος
δημοσιονομικός
στόχος (ΜΔΣ) ήδη
το 2012, και από το 2014
να υπάρξουν
κατ’ ουσίαν
ισοσκελισμένοι
προϋπολογισμοί
σε
ονομαστικούς
όρους,
αρχίζοντας από
ονομαστικό
έλλειμμα 1% του
Α.Ε.Π. το 2011, δηλ.
κάτω από την
τιμή αναφοράς
του 3% που
προβλέπει η
Συνθήκη, πολύ
πριν από την
προθεσμία του 2013.
Το πρόγραμμα
προσδιορίζει
τον
προηγούμενο
ΜΔΣ για
διαρθρωτικό
έλλειμμα ύψους
½% του Α.Ε.Π. (κατά
το οποίο ήταν
δυνατές περιορισμένες
αποκλίσεις της
τάξης του 0,5% του
Α.Ε.Π.), το οποίο
ανταποκρίνεται
επαρκώς στις
απαιτήσεις του
συμφώνου
σταθερότητας
και ανάπτυξης
για έλλειμμα
που δεν
υπερβαίνει το 0,5%
του Α.Ε.Π. Μπορεί να
προκύψουν
κίνδυνοι για
τους στόχους
σχετικά με το
έλλειμμα και
το χρέος, ιδίως
εάν
αποδειχθούν αναγκαία
πρόσθετα μέτρα
για τη
σταθεροποίηση
του χρηματοπιστωτικού
τομέα. Βάσει
(του νέου
υπολογισμού)
του
διαρθρωτικού
ελλείμματος[6], η
Γερμανία
προτίθεται να
μην παραιτηθεί
από τον ΜΔΣ της
καθ’ όλη την
περίοδο που
καλύπτει το
πρόγραμμα,
κάτι που
φαίνεται ρεαλιστικό
λαμβανομένης
υπόψη της
εκτίμησης του
κινδύνου.
Σύμφωνα με τις
πληροφορίες
που
περιλαμβάνονται
στο πρόγραμμα,
και
λαμβάνοντας
επίσης υπόψη την
εκτίμηση του
κινδύνου, ο
ρυθμός αύξησης
των δημοσίων
δαπανών,
λαμβανομένων
υπόψη των
μέτρων διακριτικής
ευχέρειας στο
σκέλος των
εσόδων,
αναμένεται να
υπερβεί την
τιμή αναφοράς
για τις
δαπάνες που
προβλέπει το
Σύμφωνο
Σταθερότητας
και Ανάπτυξης
το 2012, όχι όμως
και το 2013. Το
ακαθάριστο
χρέος
προβλέπεται να
αυξηθεί κατά
0,8 π.μ. σε 82,0% του
Α.Ε.Π. το 2012, για να
υποχωρήσει στο
80% του Α.Ε.Π. το 2013
και να
παραμείνει σε
καθοδική
πορεία εν
συνεχεία. Μετά
τη διόρθωση
του
υπερβολικού
ελλείμματος, η
Γερμανία
βρίσκεται σε
μεταβατική
περίοδο και,
σύμφωνα με τα
προγράμματα,
σημειώνει
επαρκή πρόοδο
προς την
κατεύθυνση της
συμμόρφωσης με
την τιμή
αναφοράς για
τη μείωση του
χρέους που
προβλέπει το
σύμφωνο
σταθερότητας
και ανάπτυξης.
(10)     Η
ομοσπονδιακή
κυβέρνηση έχει
λάβει μέτρα
για τη βελτίωση
της
αποτελεσματικότητας
των δημόσιων δαπανών
στον τομέα της
ιατροφαρμακευτικής
περίθαλψης και
πρότεινε
μεταρρύθμιση
της μακροχρόνιας
περίθαλψης.
Ενδέχεται να
χρειαστούν περαιτέρω
προσπάθειες
στον τομέα της
ιατροφαρμακευτικής
περίθαλψης
προκειμένου να
περιοριστούν
οι
αναμενόμενες
πρόσθετες
αυξήσεις των
δαπανών. Η
προτεινόμενη
μεταρρύθμιση
της
μακροχρόνιας
περίθαλψης
φαίνεται ανεπαρκής
για την
αντιμετώπιση
των
αναμενόμενων μελλοντικών
αυξήσεων του
κόστους.
Υπάρχουν περιθώρια
βελτίωσης της
αποτελεσματικότητας
του φορολογικού
συστήματος. Η
ομοσπονδιακή
κυβέρνηση έχει
σημειώσει,
σημαντική
πρόοδο προς
την κατεύθυνση
της υλοποίησης
της δέσμευσής
της να αυξήσει
τις δαπάνες
στους τομείς
της παιδείας
και της
έρευνας, οι
οποίες ενισχύουν
την ανάπτυξη.
Ωστόσο,
παραμένει
σημαντικό τα ομοσπονδιακά
κρατίδια (Länder) και
οι δήμοι και οι
κοινότητες,
που έχουν
αναλάβει τον
κύριο όγκο των
δαπανών στους
τομείς της
εκπαίδευσης
και της έρευνας,
να
εξασφαλίσουν
τη διάθεση
επαρκών και
αποτελεσματικών
δαπανών στους
εν λόγω τομείς.
Η θέσπιση του
νέου
συνταγματικού
«φρένου στο
χρέος» ενίσχυσε
περαιτέρω το
γερμανικό
δημοσιονομικό
πλαίσιο. Δεν
σημειώθηκε
σημαντική
πρόοδος σε ό,τι
αφορά την
εφαρμογή του
δημοσιονομικού
κανόνα σε
επίπεδο
ομόσπονδων κρατιδίων.
(11)     Η
σημαντική
δημόσια
στήριξη στον
χρηματοπιστωτικό
τομέα, σε
συνδυασμό με
τις
προσπάθειες
προσαρμογής
που κατέβαλε ο
ίδιος ο τομέας
και με τις ευεργετικές
συνέπειες που
είχε η
ανάκαμψη της
γερμανικής
οικονομίας,
σταθεροποίησε
το σύνολο του τομέα.
Παρά την εν
γένει σχετική
σταθερότητα
του χρηματοπιστωτικού
τομέα και την
απουσία
πιστωτικής
ασφυξίας,
υπάρχουν ακόμη
αδυναμίες,
ιδίως τα διαρθρωτικά
προβλήματα
ορισμένων
κεντρικών
τραπεζών
ομόσπονδων
κρατιδίων (Landesbanken),
και
συγκεκριμένα η
απουσία ενός βιώσιμου
επιχειρηματικού
μοντέλου, οι
ανεπαρκείς
δομές
διακυβέρνησης
και τα τρωτά
σημεία λόγω του
υψηλού βαθμού
εξάρτησης από
χρηματοδοτήσεις
χονδρικής.
(12)     Οι
καλές
επιδόσεις της
γερμανικής
αγοράς εργασίας,
με αυξανόμενη
απασχόληση και
μέτρια
ανεργία, δεν
ωφέλησαν όλους
τους
συμμετέχοντες
στον ίδιο βαθμό
και οι μισθοί
δεν αυξήθηκαν
κάθε φορά που αυξήθηκε
η
παραγωγικότητα.
Τα φορολογικά
αντικίνητρα
που συνεπάγεται
η υψηλή
φορολογική
επιβάρυνση,
ιδίως λόγω των
υψηλών
εισφορών
κοινωνικής
ασφάλισης, εξακολουθούν
να εμποδίζουν
την ενσωμάτωση
ιδίως των
χαμηλόμισθων
στην αγορά
εργασίας. Το
συχνό φαινόμενο
των
«μικροδουλειών»
(Minijobs) περιορίζει
την απόκτηση συνταξιοδοτικών
δικαιωμάτων.
Ως εκ τούτου,
υπάρχει ανάγκη
βελτίωσης της
μετάβασης από
τις «μικροδουλειές»
σε σταθερότερη
νέες μορφές
συμβάσεων. Η πρόσφατη
μεταρρύθμιση
των μέσων της
αγοράς εργασίας
θα πρέπει να
στηρίξει τη
δημιουργία
ευκαιριών
απασχόλησης για
όλους Η
βελτίωση των
επιδόσεων του
εκπαιδευτικού
συστήματος,
ιδίως η
βελτίωση των
μαθητικών επιδόσεων
των
μειονεκτουσών
ομάδων,
συνιστά μείζονα
πρόκληση για
τη Γερμανία.
Μεσοπρόθεσμα
και μακροπρόθεσμα,
η εξασφάλιση
της
διαθεσιμότητας
εξειδικευμένου
εργατικού
δυναμικού θα
είναι
καθοριστικής
σημασίας για
τον μετριασμό
των αρνητικών
συνεπειών των
δημογραφικών
εξελίξεων.
Σημαντική πηγή
ανησυχίας
αποτελεί η
χαμηλή
συμμετοχή πλήρους
απασχόλησης
των γυναικών
στην αγορά
εργασίας. Τα
φορολογικά
αντικίνητρα
για τα άτομα
που
συνεισφέρουν
το δεύτερο
εισόδημα σε ένα
νοικοκυριό και
η έλλειψη
ολοήμερων
παιδικών
σταθμών και
σχολείων
αποτελούν
εμπόδια για τη
συμμετοχή
γυναικών στην
αγορά
εργασίας.
(13)     Η
Γερμανία
επιδιώκει μια
σημαντική
μεταρρύθμιση
του
ενεργειακού
συστήματος. Το
συνολικό
οικονομικό
κόστος της
μετατροπής του
ενεργειακού
συστήματος θα
πρέπει να ελαχιστοποιηθεί
με την
επιτάχυνση της
επέκτασης του εθνικού
και
διασυνοριακού
δικτύου, τη
διαρκή βελτίωση
της σχέσης
κόστους-οφέλους
των πολιτικών
στους τομείς
του κλίματος
και των
ανανεώσιμων
πηγών
ενέργειας, τη λήψη
αποφασιστικών
μέτρων για την
περαιτέρω αύξηση
της
ενεργειακής
απόδοσης,
καθώς και την
αύξηση του
ανταγωνισμού
στις αγορές
ενέργειας.
Δεδομένης της
κεντρικής
γεωγραφικής
θέσης της
Γερμανίας, το
γερμανικό
σιδηροδρομικό
σύστημα έχει
σημαντικό
αντίκτυπο στο
σύνολο του
Ευρωπαϊκού
σιδηροδρομικού
συστήματος. Ο
ανταγωνισμός
στις αγορές
σιδηροδρομικών
μεταφορών
φορτίων και
επιβατών
παραμένει ιδιαίτερα
περιορισμένος,
κυρίως λόγω
της απουσίας πραγματικού
διαχωρισμού
μεταξύ των
φορέων
διαχείρισης
των υποδομών
και των
υπηρεσιών
σιδηροδρομικών
μεταφορών.
Παρά την
πρόοδο που
έχει σημειωθεί
τα τελευταία
χρόνια, μεταξύ
άλλων, μέσω της
εφαρμογής της
οδηγίας για τις
υπηρεσίες,
φαίνεται να
υπάρχουν
περιθώρια περαιτέρω
τόνωσης του
ανταγωνισμού
και της
παραγωγικότητας
σε ορισμένους
τομείς
υπηρεσιών (π.χ.
κατασκευές).
(14)     Η
Γερμανία έχει
αναλάβει μια
σειρά
δεσμεύσεων στο
πλαίσιο του
Συμφώνου για
το Ευρώ+. Οι εν
λόγω δεσμεύσεις,
καθώς και η
εφαρμογή των
δεσμεύσεων που
υπέβαλε η Γερμανία
το 2011, αφορούν
την προώθηση
της απασχόλησης,
τη βελτίωση
της
ανταγωνιστικότητας,
την αύξηση της
διατηρησιμότητας
των δημόσιων
οικονομικών
και την
ενίσχυση της
χρηματοοικονομικής
σταθερότητας.
Η Επιτροπή
αξιολόγησε και
υλοποίηση των δεσμεύσεων
που
αναλήφθηκαν
στο πλαίσιο
του Συμφώνου
για το Ευρώ+. Τα
αποτελέσματα
αυτής της
αξιολόγησης
ελήφθησαν
υπόψη στις
συστάσεις.
(15)     Στο
πλαίσιο του
Ευρωπαϊκού
Εξαμήνου, η
Επιτροπή εκπόνησε
συνολική
ανάλυση της
οικονομικής
πολιτικής της
Γερμανίας.
Αξιολόγησε το
πρόγραμμα
σταθερότητας
και το εθνικό
πρόγραμμα
μεταρρυθμίσεων.
Έλαβε υπόψη
όχι μόνον τη
συνάφειά τους
για
διατηρήσιμη
δημοσιονομική
και κοινωνικοοικονομική
πολιτική στη
Γερμανία, αλλά
επίσης την
τήρηση των
κανόνων και
των
κατευθυντήριων
γραμμών της ΕΕ,
δεδομένης της
ανάγκης να
ενισχυθεί η
συνολική οικονομική
διακυβέρνηση
της Ευρωπαϊκής
Ένωσης με την
παροχή εισροών
σε επίπεδο ΕΕ
σε μελλοντικές
εθνικές
αποφάσεις. Οι
συστάσεις που
απηύθυνε στο
πλαίσιο του
Ευρωπαϊκού
Εξαμήνου αντικατοπτρίζονται
στις συστάσεις
1 έως 4 κατωτέρω.
(16)     Υπό
το πρίσμα της
αξιολόγησης
αυτής, το
Συμβούλιο
εξέτασε το
πρόγραμμα
σταθερότητας
της Γερμανίας
για το 2012, και η
γνώμη[7]
που διατύπωσε
αντανακλάται
ιδίως στη
σύσταση 1 κατωτέρω,
ΣΥΝΙΣΤΑ
στη Γερμανία
να αναλάβει
δράση κατά την
περίοδο 2012-2013 ώστε:
1.           Να
συνεχίσει τις
υγιείς
δημοσιονομικές
πολιτικές για
την επίτευξη
του
μεσοπρόθεσμου
δημοσιονομικού
στόχου έως το 2012.
Προς τον σκοπό
αυτόν, να
εφαρμόσει τη
δημοσιονομική
στρατηγική
όπως έχει
προβλεφθεί,
εξασφαλίζοντας
τη συμμόρφωση
με την τιμή
αναφοράς για
τις δαπάνες,
καθώς και επαρκή
πρόοδο στην
κατεύθυνση της
συμμόρφωσης με
την τιμή
αναφοράς για
τη μείωση του
χρέους. Να συνεχίσει
την πορεία
προς την
ευνοϊκή για
την ανάπτυξη
εξυγίανση
καταβάλλοντας
πρόσθετες
προσπάθειες
για να αυξήσει
την
αποτελεσματικότητα
των δημόσιων
δαπανών για
την
ιατροφαρμακευτική
περίθαλψη και
τη μακροχρόνια
περίθαλψη, και
αξιοποιώντας
το
ανεκμετάλλευτο
δυναμικό για
τη βελτίωση
της
αποτελεσματικότητας
του φορολογικού
συστήματος· να
χρησιμοποιήσει
τα διαθέσιμα
περιθώρια
αύξησης και
αποτελεσματικότερης
χρήσης των
ευνοϊκών για
την ανάπτυξη
δαπανών στον τομέα
της
εκπαίδευσης
και της
έρευνας σε όλα
τα επίπεδα της
κρατικής
διοίκησης. Να
ολοκληρώσει
την εφαρμογή
του «φρένου στα
χρέη» κατά
τρόπο συνεπή σε
όλα τα ομόσπονδα
κρατίδια,
εξασφαλίζοντας
έγκαιρες και
κατάλληλες
διαδικασίες
παρακολούθησης
και μηχανισμούς
συμμόρφωσης.
2.           Να
αντιμετωπίσει
τις
διαρθρωτικές
αδυναμίες του
χρηματοπιστωτικού
τομέα, ιδίως με
την αναδιάρθρωση
των Landesbanken που
έχουν ανάγκη
από ένα επαρκώς
χρηματοδοτούμενο
βιώσιμο
επιχειρηματικό
μοντέλο,
αποφεύγοντας
συγχρόνως
υπερβολική απομόχλευση.
3.           Να
μειώσει την
υψηλή
φορολογική
επιβάρυνση με
τρόπο
δημοσιονομικά
ουδέτερο,
ιδίως για τους
χαμηλόμισθους,
και να
διατηρήσει τα
κατάλληλα
μέτρα ενεργοποίησης
και
ενσωμάτωσης,
κυρίως για
τους μακροχρόνια
ανέργους. Να
δημιουργήσει
τις συνθήκες
που θα
επιτρέπουν
στους μισθούς
να συμβαδίζουν
με την αύξηση
της
παραγωγικότητας.
Να λάβει μέτρα
για τη
βελτίωση των
εκπαιδευτικών
επιδόσεων των
μειονεκτουσών
ομάδων, ιδίως
εξασφαλίζοντας
ίσες ευκαιρίες
στο σύστημα
εκπαίδευσης
και
κατάρτισης. Να
καταργηθεί σταδιακά
τα φορολογικά
αντικίνητρα
για τα άτομα
που
συνεισφέρουν
το δεύτερο
εισόδημα σε ένα
νοικοκυριό και
να αυξήσει τη
διαθεσιμότητα
ολοήμερων
παιδικών
σταθμών και
σχολείων.
4.           Να
συνεχίσει τις
προσπάθειες
της για την
ελαχιστοποίηση
του συνολικού
κόστους της
μετατροπής του
ενεργειακού
συστήματος,
μεταξύ άλλων,
επιταχύνοντας
την επέκταση
των εθνικών
και
διασυνοριακών
δικτύων
ηλεκτρικής
ενέργειας και
φυσικού αερίου.
Να μεριμνήσει
ώστε το
θεσμικό
πλαίσιο να
εγγυάται τον
αποτελεσματικό
ανταγωνισμό
στις αγορές σιδηροδρομικών
μεταφορών. Να
λάβει μέτρα
για την τόνωση
του
ανταγωνισμού
στους τομείς
των υπηρεσιών,
συμπεριλαμβανομένων
των
επαγγελματικών
υπηρεσιών και
ορισμένων
βιοτεχνικών
δραστηριοτήτων,
ιδίως στον
τομέα των
κατασκευών.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ
L 209 της 2.8.1997, σ. 1
[2]               COM(2012)
305 τελικό
[3]               P7_TA(2012)0048
και P7_TA(2012)0047
[4]               Απόφαση
2012/238/ΕΕ του
Συμβουλίου της
26ης Απριλίου 2012
[5]               COM(2012)
68 τελικό
[6]               Κυκλικά
προσαρμοσμένο
δημοσιονομικό
αποτέλεσμα μη
λαμβανομένων
υπόψη των
έκτακτων και
προσωρινών
μέτρων, όπως
υπολογίσθηκε
εκ νέου από τις
υπηρεσίες της
Επιτροπής
βάσει των
πληροφοριών
που παρέχονται
στο πρόγραμμα
χρησιμοποιώντας
την από κοινού
συμφωνηθείσα
μεθοδολογία.
[7]               Βάσει
του άρθρου 5
παράγραφος 2
του κανονισμού
(ΕΚ) αριθ. 1466/97 του
Συμβουλίου.


Avis juridique important

|

32001H0256

Σύσταση της Επιτροπής, της 15ης Νοεμβρίου 2000, σχετικά με τη διασφάλιση της ποιότητας του υποχρεωτικού λογιστικού ελέγχου στην Ευρωπαϊκή Ένωση — Ελάχιστες υποχρεώσεις (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2000) 3304]

Επίσημη Εφημερίδα αριθ. L 091 της 31/03/2001 σ. 0091 - 0097

Σύσταση της Επιτροπήςτης 15ης Νοεμβρίου 2000σχετικά με τη διασφάλιση της ποιότητας του υποχρεωτικού λογιστικού ελέγχου στην Ευρωπαϊκή Ένωση - Ελάχιστες υποχρεώσεις[κοινοποιηθείσα υπό τον αριθμό Ε(2000) 3304](Κείμενο που παρουσιάζει ενδιαφέρον για τον ΕΟΧ)(2001/256/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 244 δεύτερο εδάφιο,Εκτιμώντας τα ακόλουθα:(1) Η οδηγία 84/253/ΕΟΚ του Συμβουλίου, της 10ης Απριλίου 1984, βασιζόμενη στο άρθρο 54 παράγραφος 3 στοιχείο ζ) της συνθήκης, για τη χορήγηση άδειας στους υπεύθυνους για το νόμιμο έλεγχο των λογιστικών εγγράφων(1) ορίζει τις απαιτήσεις που πρέπει να πληρούν τα άτομα που επιτρέπεται να διενεργούν τους υποχρεωτικούς ελέγχους.(2) Η διασφάλιση της ποιότητας του υποχρεωτικού λογιστικού ελέγχου είναι θεμελιώδους σημασίας για την εγγύηση της ποιότητας του διενεργούμενου ελέγχου. Η καλή ποιότητα του ελέγχου συνεπάγεται μεγαλύτερη αξιοπιστία των δημοσιευόμενων χρηματοοικονομικών πληροφοριών, καθώς και προστιθέμενη αξία και προστασία για τους μετόχους, τους επενδυτές, τους πιστωτές και άλλους ενδιαφερόμενους.(3) Η διασφάλιση της ποιότητας αποτελεί το κυριότερο μέσο της εν λόγω επαγγελματικής κατηγορίας ώστε να υπάρχει η εγγύηση προς το κοινό και τους κανονιστικούς φορείς ότι οι ελεγκτές και οι ελεγκτικές εταιρείες ασκούν τα καθήκοντά τους σε επίπεδο το οποίο ικανοποιεί τα καθιερωμένα λογιστικά πρότυπα και τους κανόνες ηθικής. Η εξασφάλιση της ποιότητας επιτρέπει επίσης στην εν λόγω επαγγελματική κατηγορία να ενθαρρύνει τις ποιοτικές βελτιώσεις.(4) Οι σχετικές γνώμες περί ελέγχου στην Ευρωπαϊκή Ένωση πρέπει να παρέχουν ένα ορισμένο ελάχιστο επίπεδο εξασφάλισης σχετικά με την αξιοπιστία των χρηματοοικονομικών πληροφοριών. Μπορεί συνεπώς να υποστηριχθεί ότι τα κράτη μέλη θα πρέπει να έχουν λάβει μέτρα που να εγγυώνται ότι όλοι οι ορκωτοί λογιστές οι οποίοι ασκούν τους εκ του νόμου προβλεπόμενους ελέγχους υπόκεινται σε ένα σύστημα εξασφάλισης της ποιότητας.(5) Ωστόσο, η εξασφάλιση της ποιότητας στην Ευρωπαϊκή Ένωση είναι ένα σχετικά νέο φαινόμενο το οποίο αντικατοπτρίζεται στο γεγονός ότι αρκετά κράτη μέλη έχουν επιβάλει τον ποιοτικό έλεγχο πολύ πρόσφατα και αρκετά άλλα κράτη μέλη δεν είχαν θεσπίσει κάποιο σύστημα εξασφάλισης της ποιότητας μέχρι την 1η Ιανουαρίου 1999.(6) Τα ισχύοντα εθνικά συστήματα ποιοτικού ελέγχου διαφέρουν σε αρκετά σημεία, όπως είναι η έκταση του ελέγχου της ποιότητας, ο υποχρεωτικός ή προαιρετικός χαρακτήρας, η περιοδικότητα και η δημοσιότητα. Οι διαφορές αυτές καθιστούν δύσκολη την αξιολόγηση του κατά πόσον τα εθνικά συστήματα ελέγχου ποιότητας ανταποκρίνονται στις σχετικές ελάχιστες προϋποθέσεις.(7) Επί του παρόντος δεν υπάρχουν διεθνώς αποδεκτά πρότυπα που να καθορίζουν τις ελάχιστες υποχρεώσεις ελέγχου ποιότητας και να μπορούν να χρησιμοποιηθούν ως σημείο αναφοράς για τα εθνικά συστήματα εξασφάλισης της ποιότητας.(8) Η παρούσα πρωτοβουλία σχετικά με τον ποιοτικό έλεγχο καλύπτει ολόκληρο τον επαγγελματικό κλάδο των ορκωτών λογιστών στην Ευρωπαϊκή Ένωση, με στόχο να χρησιμοποιηθεί ως σημείο αναφοράς για τα συστήματα ποιοτικού ελέγχου των κρατών μελών σε ολόκληρη την Ευρωπαϊκή Ένωση.(9) Ο ορισμός των ελάχιστων υποχρεώσεων είναι δυνατό να συμπληρωθεί από άλλες μορφές εξωτερικού ελέγχου στο πλαίσιο του υποχρεωτικού ελέγχου που είναι δυνατό να διεξαχθεί από τις εποπτικές αρχές, τους φορείς ρύθμισης της λειτουργίας των χρηματιστηριακών αγορών ή άλλους κανονιστικούς φορείς συγκεκριμένων τομέων, με στόχο τη βελτίωση της ποιότητας του υποχρεωτικού ελέγχου.(10) Οι συμπληρωματικοί ποιοτικοί έλεγχοι των εκ του νόμου προβλεπόμενων λογιστικών ελέγχων επαφίενται στη διακριτική ευχέρεια των κρατών μελών.(11) Το θέμα της διασφάλισης της ποιότητας εξετάστηκε στο Πράσινο Βιβλίο της Επιτροπής(2) περί του ρόλου, της θέσης και της ευθύνης του ορκωτού λογιστή στην Ευρωπαϊκή Ένωση, που υποστηρίχθηκε από την Οικονομική και Κοινωνική Επιτροπή, καθώς και το Ευρωπαϊκό Κοινοβούλιο.(12) Σε συνέχεια της ανακοίνωσης της Επιτροπής σχετικά με τον υποχρεωτικό έλεγχο στην Ευρωπαϊκή Ένωση και τις μελλοντικές προοπτικές του(3), συστάθηκε επιτροπή ελέγχου η οποία αποφάσισε να θέσει την εξασφάλιση της ποιότητας ως μια από τις προτεραιότητες της ημερήσιας διάταξής της και από τις συζητήσεις της προέκυψε συμφωνία στο ότι κάθε κράτος μέλος πρέπει να καθιερώσει ένα σύστημα εξασφάλισης της ποιότητας του υποχρεωτικού ελέγχου.(13) Η ανωτέρω αναφερθείσα ανακοίνωση περιλαμβάνει σαφή πρόθεση εναρμόνισης και βελτίωσης της ποιότητας του υποχρεωτικού ελέγχου, κατά προτίμηση χωρίς τη θέσπιση νέας νομοθεσίας. Κρίνεται συνεπώς αναγκαία η έκδοση σύστασης της Επιτροπής. Σε περίπτωση που με τη σύσταση αυτή δεν επέλθει η επιθυμητή εναρμόνιση στην εξασφάλιση της ποιότητας, η Επιτροπή θα μελετήσει εκ νέου την ανάγκη νέας νομοθεσίας. Προς το σκοπό αυτό, η Επιτροπή σκοπεύει να επανεξετάσει την κατάσταση τρία χρόνια μετά την έκδοση της παρούσας σύστασης.(14) Σε συνέχεια των συμπερασμάτων του Ευρωπαϊκού Συμβουλίου της Λισαβόνας, η Επιτροπή εξέδωσε ανακοίνωση με τίτλο "Η στρατηγική της χρηματοοικονομικής πληροφόρησης: η μελλοντική πορεία"(4), όπου υπογραμμίζεται η σημασία διενέργειας του υποχρεωτικού ελέγχου με τα ίδια υψηλά πρότυπα σε ολόκληρη την Ευρωπαϊκή Ένωση.(15) Επιτεύχθηκε γενική συμφωνία στο πλαίσιο της επιτροπής ελέγχου της Ευρωπαϊκής Ένωσης, καθώς και στο πλαίσιο της επιτροπής συνεργασίας για τις λογιστικές οδηγίες όσον αφορά τις ελάχιστες απαιτήσεις που ορίζει η παρούσα σύσταση,ΣΥΝΙΣΤΑ:Τα συστήματα ποιοτικού ελέγχου στα κράτη μέλη της Ευρωπαϊκής Ένωσης πρέπει να ικανοποιούν τις ακόλουθες ελάχιστες απαιτήσεις:1. ΕΚΤΑΣΗ ΤΟΥ ΣΥΣΤΗΜΑΤΟΣ ΔΙΑΣΦΑΛΙΣΗΣ ΤΗΣ ΠΟΙΟΤΗΤΑΣΤα κράτη μέλη πρέπει να λάβουν τα αναγκαία μέτρα ούτως ώστε να εξασφαλίσουν ότι όλα τα πρόσωπα τα οποία ασκούν τους υποχρεωτικούς ελέγχους υπόκεινται σε ένα σύστημα εξασφάλισης της ποιότητας.Ο όρος "πρόσωπα" σχετίζεται με την όγδοη οδηγία η οποία ορίζει τους κανόνες για τη χορήγηση άδειας σε πρόσωπα τα οποία ασκούν τους νόμιμους λογιστικούς ελέγχους (ορκωτοί λογιστές). Επί του παρόντος, τα πρόσωπα τα οποία ασκούν τους υποχρεωτικούς ελέγχους στην Ευρωπαϊκή Ένωση δεν υπόκεινται όλα σε κάποιο σύστημα εξασφάλισης της ποιότητας.2. ΜΕΘΟΔΟΛΟΓΙΑΗ αξιολόγηση από ομότιμους ειδικούς και η παρακολούθηση της ελεγκτικής διαδικασίας αποτελούν αποδεκτές μεθόδους εξασφάλισης της ποιότητας.Υπάρχουν ουσιαστικά δύο διαφορετικές μεθοδολογίες για την εξασφάλιση της ποιότητας που εφαρμόζονται στο εσωτερικό της Ευρωπαϊκής Ένωσης: η επίβλεψη και η παράλληλη αξιολόγηση της ελεγκτικής διαδικασίας από ομότιμους ειδικούς. Η επίβλεψη αναφέρεται σε μια κατάσταση στην οποία προσωπικό το οποίο απασχολείται από τον επαγγελματικό κλάδο ή τους κανονιστικούς φορείς διαχειρίζεται το σύστημα ποιοτικού ελέγχου και διενεργεί εξέταση της εξασφάλισης της ποιότητας. Η παράλληλη αξιολόγηση από ειδικούς αναφέρεται σε μια κατάσταση στην οποία (ενεργά) μέλη, "ομότιμα", διενεργούν επισκέψεις ελέγχου.Οι δύο ανωτέρω μέθοδοι θεωρούνται ότι έχουν ισοδύναμη αξία. Σε καθεμία από τις δύο περιπτώσεις πρέπει να δοθεί ιδιαίτερη προσοχή στην εξασφάλιση της ποιότητας των ελεγχόντων και της αντικειμενικότητάς τους. Πρέπει να ληφθούν τα κατάλληλα μέτρα ώστε να εξασφαλιστεί ότι οι ελεγκτές έχουν επαρκή και ενημερωμένη γνώση των ελεγκτικών προτύπων και των συστημάτων ελέγχου ποιότητας (βλέπε επίσης σημείο 9). Το στοιχείο αυτό είναι ιδιαίτερα σημαντικό σε περίπτωση εφαρμογής της μεθόδου επίβλεψης.Οι αμφιβολίες σχετικά με την αντικειμενικότητα των ελεγχόντων πρέπει να αμβλύνονται με επαρκή δημόσια εποπτεία στη διαχείριση και λειτουργία του συστήματος εξασφάλισης της ποιότητας και παρουσίαση των αποτελεσμάτων των ελέγχων αυτών (βλέπε επίσης σημεία 6 και 10). Το στοιχείο αυτό είναι ιδιαίτερα σημαντικό σε περίπτωση εφαρμογής της μεθόδου αξιολόγησης από ομοτίμους.3. ΕΚΤΑΣΗ ΤΟΥ ΕΛΕΓΧΟΥ ΚΑΙ ΕΠΙΛΟΓΗ ΤΩΝ ΠΡΟΣ ΕΛΕΓΧΟ ΠΡΟΣΩΠΩΝ3.1. Ο υποκείμενος στον έλεγχο ποιότητας είναι ο ορκωτός λογιστής, που μπορεί να είναι ελεγκτική εταιρεία ή άτομο (βλέπε σημείο 1).Ορισμένα κράτη μέλη απαιτούν κοινούς ελέγχους. Στην περίπτωση αυτή, αφετηρία για την επιλογή του αντικειμένου του ελέγχου ποιότητας είναι δυνατό να αποτελέσει η αποστολή υποχρεωτικού ελέγχου των λογαριασμών αντί του ορκωτού λογιστή, πλην όμως ο τελευταίος παραμένει υποκείμενος στον έλεγχο της ποιότητας.3.2. Η επιλογή των προς έλεγχο ορκωτών λογιστών πρέπει να γίνεται σε συνεκτική βάση ώστε να εξασφαλιστεί ο έλεγχος του συνόλου των ορκωτών λογιστών σε μια συγκεκριμένη περίοδο.Υπό την προϋπόθεση ότι διασφαλίζεται ο έλεγχος του συνόλου των ορκωτών λογιστών σε μια συγκεκριμένη χρονική περίοδο, η ετήσια επιλογή των ορκωτών λογιστών προς έλεγχο μπορεί να γίνει με βάση τον κίνδυνο (για παράδειγμα, ανάλογα με τη φύση του χαρτοφυλακίου του πελάτη, του κύκλου εργασιών που παράγεται από τον υποχρεωτικό έλεγχο των λογαριασμών σε σχέση με τον συνολικό κύκλο εργασιών ή τα αποτελέσματα των προηγούμενων ελέγχων), σε τυχαία βάση ή με συνδυασμό των μεθόδων αυτών.3.3. Στην περίπτωση μιας ελεγκτικής εταιρείας με πολλά γραφεία, το βέλτιστο μοναδιαίο μέγεθος για τον έλεγχο ποιότητας είναι το γραφείο. Η ποιοτική αξιολόγηση μιας τέτοιας εταιρείας πρέπει να περιλαμβάνει πάντοτε επαρκή κάλυψη όλων των γραφείων της.Οι μεγαλύτερες ελεγκτικές εταιρείες διαθέτουν πολιτικές ελέγχου σε επίπεδο όλων των γραφείων τους και διαδικασίες που εξασφαλίζουν ένα κάποιο βαθμό ομοιομορφίας, πλην όμως κάθε γραφείο μπορεί να εφαρμόζει με διαφορετικό τρόπο τους κανόνες και τα πρότυπα. Για το λόγο αυτό, θεωρείται ότι τα γραφεία αποτελούν το καταλληλότερο αντικείμενο των ελέγχων ποιότητας.3.4. Ο κύκλος για την επίτευξη πλήρους κάλυψης όλων των ορκωτών λογιστών πρέπει να ανέρχεται το πολύ σε έξι χρόνια.Τα σημερινά συστήματα ελέγχου ποιότητας στην Ευρωπαϊκή Ένωση επιτυγχάνουν πλήρη κάλυψη σε κύκλους που ποικίλλουν από ένα έως δέκα χρόνια. Σύμφωνα με τη διαφοροποίηση βάσει του σημείου 5.1, ο κύκλος πλήρους κάλυψης πρέπει να ελαττωθεί για τους ορκωτούς λογιστές με πελάτες "οργανισμούς δημοσίου συμφέροντος".Στην περίπτωση κατά την οποία ένας ορκωτός λογιστής ελέγχει μόνο μικρές, χαμηλού κινδύνου εταιρείες, είναι δυνατό να επιτραπεί ο κύκλος ελέγχου να επεκταθεί το πολύ σε δέκα χρόνια. Σε τέτοιες περιπτώσεις, θα είναι αναγκαίο να λαμβάνονται τακτικά πληροφορίες από τον ορκωτό λογιστή που να επιβεβαιώνουν ότι η φύση του χαρτοφυλακίου του πελάτη του δεν έχει μεταβληθεί σημαντικά.3.5. Ο κύκλος πρέπει να μειωθεί για τους ορκωτούς λογιστές οι οποίοι είχαν προηγουμένως ελεγχθεί με λιγότερο ικανοποιητικά αποτελέσματα.Στις περιπτώσεις στις οποίες το αποτέλεσμα του ελέγχου ποιότητας ήταν γενικά ικανοποιητικό, πλην όμως με ορισμένες συστάσεις για περαιτέρω βελτίωση, μπορεί να είναι αποτελεσματικότερη η παρακολούθηση της εφαρμογής των ειδικών συστάσεων από τη διενέργεια ενός νέου διεξοδικού ποιοτικού ελέγχου.4. ΕΚΤΑΣΗ ΤΟΥ ΠΟΙΟΤΙΚΟΥ ΕΛΕΓΧΟΥ4.1. Η εξασφάλιση της ποιότητας σχετίζεται με τους υποχρεωτικούς ελέγχους των οικονομικών καταστάσεων που διενεργούνται από εν ενεργεία ορκωτούς λογιστές. Ο έλεγχος της ποιότητας πρέπει να περιλαμβάνει αξιολόγηση του συστήματος εσωτερικού ελέγχου ποιότητας μιας ελεγκτικής εταιρείας με τις κατάλληλες δοκιμές συμμόρφωσης των διαδικασιών και των ελεγκτικών φακέλων για να εξακριβωθεί η ορθή λειτουργία.Όλα τα κράτη μέλη απαιτούν ήδη από τις ελεγκτικές εταιρείες να εφαρμόζουν εσωτερικό έλεγχο ποιότητας σύμφωνα με το διεθνές πρότυπο ελέγχου ISA - International Standard on Auditius) αριθ. 220 "Ποιοτικός έλεγχος της ελεγκτικής εργασίας". Επιπλέον των παραγράφων με γοτθικά στοιχεία του ISA (ΔΠΕ) 220 ίσως χρειαστεί να θεσπιστούν σε επίπεδο κρατών μελών πιο ειδικές απαιτήσεις όσον αφορά τον εσωτερικό έλεγχο ποιότητας για τους ορκωτούς λογιστές επί των οποίων να βασίζονται οι έλεγχοι ποιότητας. Οι πρόσθετες αυτές απαιτήσεις μπορούν να βασίζονται στα συστήματα ποιοτικού ελέγχου που αναφέρονται στο σημείο 6 του ΔΠΕ 220, όσον αφορά τους στόχους των συστημάτων εσωτερικού ελέγχου των ελεγκτικών εταιρειών.4.2. Ο έλεγχος ποιότητας πρέπει να περιλαμβάνει τα ακόλουθα στοιχεία για την εξέταση κάθε επιμέρους φακέλου ελέγχου:- την ποιότητα των αποδεικτικών στοιχείων από τα ελεγκτικά έγγραφα εργασίας ως βάση για την αξιολόγηση της ποιότητας της ελεγκτικής εργασίας,- συμμόρφωση με τα ελεγκτικά πρότυπα,- συμμόρφωση με τους κανόνες και τις αρχές περί ηθικής, συμπεριλαμβανομένων των κανόνων περί ανεξαρτησίας,- ελεγκτικές εκθέσεις:1. κατάλληλη μορφή και τύπος γνωμοδότησης·2. συμμόρφωση των οικονομικών καταστάσεων με το πλαίσιο χρηματοοικονομικής πληροφόρησης που αναφέρεται στην ελεγκτική έκθεση·3. παράλειψη αναφοράς της μη συμμόρφωσης των οικονομικών καταστάσεων με άλλες εκ του νόμου προβλεπόμενες απαιτήσεις, όπως αναφέρεται στην έκθεση ελέγχου.Ο υποχρεωτικός έλεγχος που διενεργείται σύμφωνα με τις εκ του νόμου προβλεπόμενες απαιτήσεις, τα καθιερωμένα ελεγκτικά πρότυπα και με τήρηση των κανόνων περί ηθικής, αποτελεί ένα χρήσιμο εργαλείο για τους χρήστες των ελεγχόμενων οικονομικών πληροφοριών, δεδομένου ότι εξασφαλίζει ένα συγκεκριμένο επίπεδο αξιοπιστίας των ελεγχόμενων οικονομικών καταστάσεων. Προβλέπονται ειδικές απαιτήσεις όσον αφορά την έκθεση ελέγχου, δεδομένης της σπουδαιότητάς της ως δημόσιο προϊόν του υποχρεωτικού ελέγχου. Η συμμόρφωση με ένα πλαίσιο χρηματοοικονομικής πληροφόρησης προστίθεται για να υπογραμμίσει τον βασικό ρόλο του νόμιμου ελέγχου για την επιβολή των λογιστικών προτύπων.5. ΔΙΑΦΟΡΟΠΟΙΗΣΗ ΣΤΗ ΜΕΘΟΔΟΛΟΓΙΑ5.1. Κρίνεται κατάλληλη η διαφοροποίηση μεταξύ της προσέγγισης της εξασφάλισης της ποιότητας για τους ορκωτούς λογιστές με πελάτες οργανισμούς δημοσίου συμφέροντος και για τους ορκωτούς λογιστές με πελάτες που δεν είναι οργανισμοί του είδους αυτού. Η διαφοροποίηση σχετίζεται με ορισμένες συστηματικές πτυχές του ποιοτικού ελέγχου, όπως είναι η μεγαλύτερη συχνότητα, ενδεχομένως μέχρι και μία φορά ετησίως, η αυξημένη δημοσιότητα σχετικά με τη διαχείριση του ποιοτικού ελέγχου και δυνατότητα πρόσβασης των αρμόδιων αρχών στους φακέλους του ελεγκτή (βλέπε σημείο 5.2). Η διαφοροποίηση δεν αλλοιώνει το πεδίο, τους στόχους ή τη συνολική μεθοδολογία των επιμέρους ποιοτικών ελέγχων.Ο όρος οργανισμός δημοσίου συμφέροντος περιλαμβάνει μεταξύ άλλων: τις εισηγμένες εταιρείες, τα πιστωτικά ιδρύματα, τις ασφαλιστικές επιχειρήσεις, τις επιχειρήσεις επενδύσεων, τους ΟΣΕΚΑ (οργανισμοί συλλογικών επενδύσεων σε κινητές αξίες) και τα συνταξιοδοτικά ταμεία.5.2. Οι κανονιστικοί φορείς ή οι αρμόδιες αρχές που είναι τελικά υπεύθυνες για τη διαχείριση και διατήρηση του συστήματος εξασφάλισης της ποιότητας πρέπει να έχουν πρόσβαση στους επιμέρους φακέλους του ελέγχοντας που αφορούν ορκωτούς λογιστές οι οποίοι έχουν, ιδιαίτερα, πελάτες οργανισμούς δημοσίου συμφέροντος. Η πρόσβαση στους φακέλους του ελέγχοντας πρέπει να διέπεται από τις διατάξεις περί εμπιστευτικότητας που περιλαμβάνονται στο σημείο 8.6. ΔΗΜΟΣΙΑ ΕΠΟΠΤΕΙΑ ΚΑΙ ΔΗΜΟΣΙΟΠΟΙΗΣΗ ΤΩΝ ΑΠΟΤΕΛΕΣΜΑΤΩΝ6.1. Τα συστήματα ποιοτικού ελέγχου πρέπει να υπόκεινται σε επαρκή δημόσια εποπτεία, που σημαίνει την παρουσία πλειοψηφίας προσώπων τα οποία δεν είναι μέλη του επαγγελματικού κλάδου στη διάρθρωση εποπτείας του συστήματος εξασφάλισης της ποιότητας.Τα συστήματα ποιοτικού ελέγχου στην Ευρωπαϊκή Ένωση πρέπει να διαθέτουν επαρκή αξιοπιστία ώστε να ικανοποιούνται οι εξωτερικοί στόχοι όπως είναι: η διατήρηση της δημόσιας εμπιστοσύνης και η απόδειξη στις αρμόδιες αρχές της ορθότητας εκτέλεσης των καθηκόντων τους στο πλαίσιο της αυτορύθμισης. Η απαίτηση της δημόσιας εποπτείας καλείται να εξασφαλίσει ότι ο ποιοτικός έλεγχος ασκείται πραγματικά με ακέραιο τρόπο, ο οποίος καθίσταται εμφανής στο ευρύ κοινό. Η οργάνωση της δημόσιας εποπτείας του ποιοτικού ελέγχου διαφέρει μεταξύ των κρατών μελών ανάλογα με τις υφιστάμενες εποπτικές δομές του επαγγελματικού κλάδου των ορκωτών ελεγκτών και της σπουδαιότητας της εποπτείας αυτής σε κάθε τομέα.Η δημόσια εποπτεία του ελέγχου ποιότητας μπορεί να αποτελέσει ένα πρόσθετο στοιχείο των υφιστάμενων δομών εποπτείας του ελεγκτικού επαγγέλματος που ήδη προβλέπουν τη δημόσια συμμετοχή, ενώ σε άλλες περιπτώσεις μπορεί να απαιτείται η σύσταση χωριστής επιτροπής που να απαρτίζεται από πρόσωπα παυ δεν ανήκουν στο συγκεκριμένο επαγγελματικό κλάδο, όπως είναι εκπρόσωποι του επιχειρηματικού κόσμου, των αρμόδιων αρχών για την εποπτεία των αγορών κινητών αξιών και των μετόχων.Οι στόχοι της δημόσιας εποπτείας του ποιοτικού ελέγχου είναι δυνατό να περιλαμβάνουν:1. εποπτεία της διαχείρισης (σχεδιασμός και έλεγχος) του συστήματος εξασφάλισης της ποιότητας·2. αξιολόγηση των αποτελεσμάτων ελέγχου·3. έγκριση της δημοσιοποίησης των αποτελεσμάτων (βλέπε σημείο 6.2).6.2. Τα αποτελέσματα του ελέγχου ποιότητας πρέπει να τυγχάνουν επαρκούς δημοσιότητας.Η δημοσίευση των αποτελεσμάτων του ποιοτικού ελέγχου συνιστά ένα άλλο μέσο για την ενίσχυση της αξιοπιστίας έναντι του κοινού όσον αφορά τα συστήματα εξασφάλισης της ποιότητας. Η δημοσίευση συνολικών αποτελεσμάτων χωρίς την αναφορά κάθε επιμέρους ελεγκτικής εταιρείας θεωρείται ακατάλληλη. Η δημόσια αξιοπιστία θα ενισχυθεί εφόσον στις δημοσιευόμενες πληροφορίες προστεθούν συστάσεις για τη λήψη μέτρων σε επίπεδο επαγγελματικού κλάδου ή/και ρυθμιστικών αρχών, παρακολούθηση των συστάσεων και κυρώσεις.7. ΠΕΙΘΑΡΧΙΚΕΣ ΚΥΡΩΣΕΙΣΚρίνεται απαραίτητη η δημιουργία ενός συστηματικού δεσμού μεταξύ αρνητικών αποτελεσμάτων ελέγχων ποιότητας και επιβολής κυρώσεων βάσει του πειθαρχικού συστήματος. Το πειθαρχικό σύστημα πρέπει να περιλαμβάνει τη δυνατότητα διαγραφής του ορκωτού λογιστή από το μητρώο ελεγκτών.Ο έλεγχος ποιότητας δεν αποτελεί από μόνος του το μοναδικό μέσο για τη λήψη πειθαρχικών μέτρων. Ο εν λόγω έλεγχος έχει ως στόχο την ενίσχυση, δημοσιοποίηση και βελτίωση της ποιότητας του υποχρεωτικού ελέγχου. Η σχέση μεταξύ ελέγχων ποιότητας και πειθαρχικών κυρώσεων συμβάλλει στη μεγαλύτερη αξιοπιστία και αποδοχή εκ μέρους του κοινού και έχει επίσης λογική, δεδομένου ότι η εξασφάλιση της ποιότητας μπορεί να θεωρηθεί ως ένα εργαλείο τήρησης της νομοθεσίας. Η δυνατότητα διαγραφής από το επαγγελματικό μητρώο αφορά ιδιαίτερα τις χώρες στις οποίες η εγγραφή των ορκωτών λογιστών δεν έχει σχέση με τον επαγγελματικό φορέα ο οποίος διαχειρίζεται το σύστημα ποιοτικού ελέγχου.8. ΕΜΠΙΣΤΕΥΤΙΚΟΤΗΤΑ8.1. Ο ορκωτός λογιστής πρέπει να απαλλάσσεται από τους όρους εμπιστευτικότητας που αφορούν φακέλους ελέγχου πελατών σχετικά με τους ελέγχους ποιότητας.Τα περισσότερα κράτη μέλη τα οποία διαθέτουν σύστημα ελέγχου ποιότητας εξαιρούν την κοινοποίηση των φακέλων ελέγχου στους ελεγκτές από τους κανόνες περί επαγγελματικού απορρήτου στους οποίους υπόκεινται κανονικά οι ορκωτοί λογιστές. Αυτό σημαίνει ότι η παράδοση των φακέλων ελέγχου στον ελεγκτή ποιότητας δεν μπορεί να αποτελέσει παράβαση του κανόνα περί εμπιστευτικότητας και κατά συνέπεια να οδηγήσει σε αγωγή λόγω ευθύνης.8.2. Οι ελεγκτές της ποιότητας θα πρέπει να υπόκεινται σε κανόνες εμπιστευτικότητας ανάλογους με εκείνους στους οποίους υπόκεινται οι ορκωτοί λογιστές. Ωστόσο, η παραχώρηση στη ρυθμιστική ή την αρμόδια αρχή πρόσβασης στους φακέλους των ελεγκτών (βλέπε σημείο 5.2) δεν μπορεί να αποτελέσει παραβίαση της εμπιστευτικότητας.Τα περισσότερα κράτη μέλη με συστήματα ελέγχου ποιότητας έχουν συμπεριλάβει κανόνες εμπιστευτικότητας των ελεγκτών ποιότητας παρόμοιους με τους κανόνες που ισχύουν για τους ορκωτούς λογιστές.8.3. Θα πρέπει να υπάρξει διάταξη σύμφωνα με την οποία όλα τα άτομα που εργάζονται ή έχουν εργαστεί για τις οικείες ρυθμιστικές ή αρμόδιες αρχές που είναι επιφορτισμένες με την οργάνωση και διατήρηση του συστήματος εξασφάλισης της ποιότητας, καθώς και τα μέλη της επιτροπής δημόσιας εποπτείας, δεσμεύονται από την υποχρέωση τήρησης του επαγγελματικού απορρήτου.Με την επιφύλαξη των εθνικών διατάξεων, τήρηση του επαγγελματικού απόρρητου σημαίνει στη συγκεκριμένη περίπτωση ότι τα υπό εξέταση πρόσωπα δεν αποκαλύπτουν εμπιστευτικές πληροφορίες τις οποίες έλαβαν κατά την άσκηση των καθηκόντων τους σε οποιοδήποτε πρόσωπο ή αρχή, παρά μόνο σε συνεπτυγμένη ή συγκεντρωτική μορφή η οποία δεν επιτρέπει την αναγνώριση, σε ατομική βάση, του ελεγκτή της ποιότητας ή του ορκωτού λογιστή που υπόκειται στον έλεγχο ποιότητας ή του πελάτη τον οποίο αφορούν οι ελεγχόμενοι φάκελοι και τω μερών που συνδέονται με τον πελάτη αυτό.9. ΠΟΙΟΤΙΚΑ ΧΑΡΑΚΤΗΡΙΣΤΙΚΑ ΤΩΝ ΕΛΕΓΚΤΩΝΤο σύστημα ελέγχου ποιότητας πρέπει να εξασφαλίζει ότι τα πρόσωπα, είτε ομότιμοι επαγγελματίες είτε υπάλληλοι ενός οργανισμού παρακολούθησης, που διενεργούν ποιοτικούς ελέγχους διαθέτουν κατάλληλη επαγγελματική εκπαίδευση και σχετική εμπειρία σε συνδυασμό με ειδική κατάρτιση στους ελέγχους ποιότητας.Σε αρκετές χώρες μόνον οι ασκούντες δημοσίως το επάγγελμα μπορούν να διορίζονται ως ομότιμοι ελεγκτές ποιότητας. Η σχετική εμπειρία μπορεί επίσης να συνδέεται με εμπειρία σε κάποιο συγκεκριμένο τομέα.10. ΑΝΕΞΑΡΤΗΣΙΑ ΚΑΙ ΑΝΤΙΚΕΙΜΕΝΙΚΟΤΗΤΑ ΤΟΥ ΕΛΕΓΚΤΗ ΠΟΙΟΤΗΤΑΣΤο σύστημα ελέγχου ποιότητας πρέπει να εξασφαλίζει ότι για την επιλογή ελεγκτών ποιότητας σε μεμονωμένες περιπτώσεις ελέγχου λαμβάνονται επαρκώς υπόψη οι πιθανότητες σύγκρουσης συμφερόντων. Οι ελεγκτές πρέπει να ικανοποιούν ορισμένα ελάχιστα κριτήρια ανεξαρτησίας που ισχύουν για τους ορκωτούς λογιστές.Η επιλογή ελεγκτών ποιότητας σε μεμονωμένες περιπτώσεις ελέγχου πρέπει να βασίζεται σε κριτήρια που να εξασφαλίζουν τόσο ουσιαστικά όσο και θεωρητικά την ανεξαρτησία και αντικειμενικότητα του ελεγκτή. Η επιτροπή δημόσιας εποπτείας μπορεί να αναλάβει την παρακολούθηση της πραγματικής εφαρμογής του εν λόγω κριτηρίου επιλογής.11. ΠΟΡΟΙΚρίνεται απαραίτητη η διάθεση επαρκών πόρων (εισροών) στα συστήματα ελέγχου ποιότητας ώστε τα συστήματα αυτά να αποκτήσουν πραγματική δημόσια αξιοπιστία.Είναι σαφές ότι τα συστήματα ελέγχου ποιότητας επιφέρουν κάποιο κόστος και κατά συνέπεια πρέπει να είναι όσο το δυνατόν αποδοτικότερα ώστε να ικανοποιούν τις ρεαλιστικές απαιτήσεις του κοινού και των αρμόδιων αρχών. Εάν ένα σύστημα ελέγχου ποιότητας εφαρμόζεται κατά τον ίδιο τρόπο σε όλους τους ορκωτούς λογιστές στην Ευρωπαϊκή Ένωση, τότε δεν υπάρχει επίπτωση επί του ανταγωνισμού στον εν λόγω τομέα.Υπάρχουν εμφανείς διαφορές στους πόρους που χρησιμοποιούνται για τον έλεγχο ποιότητας. Για να υπάρξει δυνατότητα ουσιαστικής σύγκρισης, οι συνολικοί πόροι πρέπει να συνδέονται με τον αριθμό των υποχρεωτικών ελέγχων, λαμβάνοντας υπόψη τους πελάτες των ορκωτών λογιστών που είναι οργανισμοί δημοσίου συμφέροντος (ή την απουσία τέτοιου είδους πελατών) (βλέπε επίσης σημείο 3.4 "Πλήρης κύκλος ελέγχων". Η δημοσίευση των πόρων που διατίθενται σε εξωτερικούς ελέγχους ποιότητας θα ενισχύσει την αξιοπιστία τους στο ευρύ κοινό:12. ΤΕΛΙΚΗ ΔΙΑΤΑΞΗΗ παρούσα σύσταση απευθύνεται στα κράτη μέλη.Βρυξέλλες, 15 Νοεμβρίου 2000.Για την ΕπιτροπήFrederik BolkesteinΜέλος της Επιτροπής(1) ΕΕ L 126 της 12.5.1984, σ. 20.(2) ΕΕ C 321 της 28.10.1996, σ. 1.(3) ΕΕ C 143 της 8.5.1998, σ. 12.(4) COM(2000) 359 τελικό, της 13ης Ιουνίου 2000.